Dragan Labović - Blic Sport\nLabović: U Evrokupu je svaki meč praznik, Partizan će napraviti čudo na kraju sezone\nSrpski internacionalac Dragan Labović ove sezone pruža solidne partije u dresu najtrofejnijeg rumunskog kluba Asesofta, sa kojim je ušao u drugu rundu Evrokupa.\nLabović novi član Al Rijada\nLabović napustio Košalin iz privatnih razloga\nSrpski krilni centar Dragan Labović potpuno iznenada napustio je redove poljskog prvoligaša Košalina, koji je pojačao pre par meseci i bio ubedljivo najbolji igrač ove ekipe.\nDragan Labović je još jednom potvrdio koliko je veliko pojačanje za ekipu Košalina. U derbi utakmici 11. kola poljskog šampionata njegov tim pobedio je slavni Slask Vroclav sa 79:74 (14:20, 29:19, 17:21, 19:14), a ključnu ulogu imao je upravo srpski košarkaš.\nLaboviću prija Poljska: Košalin savladao Kotvicu\nLabović sjajan u trijumfu nad Polfarmom\nDragan Labović definitivno je ostavio povredu iza sebe, a to je pokazao u trijumfu svog Košalina nad Polfarmom iz Gdanjska sa 97:72.\nLabović prešao iz Novgoroda u redove Kozalina\nSrpski košarkaš Dragan Labović postigao je dogovor sa AZS Kozalinom iz Poljske.\nLabović: Koristile su mi pripreme sa Laboralom\nDragan Labović je godinama bio lider FMP-a, svojevremeno najbolji strelac i igrač Jadranske lige, reprezentativac Srbije, zatim jedan od najboljih igrača ruske lige u dresu Jeniseja iz Krasnojarska, ali je prošle sezone doživeo tešku povredu i morao je na operaciju, a sada je spreman za nove izazove.\nLabović bi da zaigra u Španiji, na probi u Laboral Kući\nSrpski košarkaš Dragan Labović otputovao je u špansku Vitoriju, gde će provesti kompletan pripremni period, u nastojanju da se izbori za jednogodišnji ugovor sa učesnikom Evrolige Laboral Kućom.


Ona je odbila da iznese detalje o okolnostima pod kojima je bivši nacista umro, prenosi agencija Rojters.\nEgnerov advokat Robert Gibs odbio je da komentariše te navode, kao i zvaniènici amerièkog ministarstva pravosuða u Vašingtonu.\nAli prema sudskim dokumentima iz prethodnih dana, pretprocesna rasprava o Egnerovom sluèaju, koja je bila zakazana za prošli petak, otkazana je, kao i telefonsko svedoèenje zakazano za prošlu sredu.\nEgner, poreklom Nemac, roðen u Jugoslaviji, došao je u SAD 1960, a njen državljanin postao je 1966.\nAmerièko ministarstvo pravde je podnelo tužbu protiv Egnera 2008. tražeæi da mu se oduzme državljanstvo, èime bi se stvorili uslovi za njegovo izruèenje.\nSrbija je u aprilu prošle godine izdala meðunarodni nalog za njegovo hapšenje, a krajem novembra je i formalno zatražila Egnerovo izruèenje od SAD.\nEgner je u Srbiji okrivljen da je krajem 1941. kao pripadnik Gestapoa u Beogradu uèestvovao u odvoðenju ljudi u koncentracione logore s namerom da se uništi nacionalna grupa Jevreja. To je za rezultat imalo smrt 150.000 ljudi.\nTaj nacistièki stražar je okrivljen da je od kraja 1941. do sredine 1942. godine obezbeðivao odvoðenje više grupa Jevreja u logor Staro sajmište u Beogradu.\nAmerièko ministarstvo pravde je, pozivajuæi se na nacistièke dokumente, saopštilo da je 1941. Egnerova jedinica ubila 11.164 osobe, veæinom jevrejskih muškaraca iz Srbije, ljudi osumnjièenih da su komunisti i Roma.\nTa jedinica je, prema saznanjima amerièkog ministarstva pravde, 1942. godine ubila 6.280 jevrejskih žena i dece iz Srbije. Oni su ugušeni ugljen-monoksidom za vreme prevoženja u kamionu napravljenom za te svrhe.\nCentar "Simon Vizental", koji traži nacistièke ratne zloèince, podržao je nameru Srbije da sudi Egneru.


Govori - 2002. godina\nPovodom godišnjice osnivanja Centralne banke3.4.2002. godineLink\nOvu konferenciju smo upriličili povodom godišnjice rada Centralne banke i isteka dvovalutnog sistema u procesu prelaska na euro kao jedino sredstvo plaćanja u Crnoj Gori. Nakon što je prethodno Crna Gora vratila monetarni suverenitet, poslije skoro jednog vijeka, uspješno je uvedena u platni promet njemačka marka i sačuvano zdravo jezgro bankarskog sistema kroz 100% rezervu na depozite po viđenju. Za godinu dana funkcionisanja, novi tim Centralne banke Crne Gore je uspio da u kratkom roku implementira i unaprijedi regulativu uspostavljenu donošenjem Zakona o Centralnoj banci Crne Gore i Zakona o bankama, realizacijom ciljeva koje su novi propisi postavili Centralnoj banci Crne Gore. Ti ciljevi su bili sljedeći: 1) uspostavljanje kontrolne i nadzorne funkcije nad bankama na bazi međunarodnih standarda u cilju stvaranja zdravog bankarskog sistema, 2) uspostavljanje i primjena zdrave računovodstvene politike i prakse kroz primjenu međunarodnih računovodstvenih standarda, 3) uspostavljanje funkcije fiskalnog agenta države, 4) modernizacija upravljanja rezervama i međunarodnih transakcionih procedura, 5) kreiranje makro ekonomskih i finansijskih računa, 6) održavanje efikasnog i pouzdanog sistema platnog prometa i njegova reforma. Ova institucija je uz pomoć stranih eksperata osposobljena da kreira nova pravila, implementira međunarodne standarde i mijenja ranija ponašanja u vrlo značajnom segmentu reformi. U procesu sveukupnih društvenih i ekonomskih reformi i vraćanja državnog suvereniteta Centralna banka Crne Gore je (nije neskromno reći) postala stub ekonomske i državne suverenosti Crne Gore i neprelazna prepreka za one koji su ova dva procesa htjeli dovesti u pitanje. Mada ćete u prezentaciji kasnije moći da se potpunije uvjerite u to, htio bih da istaknem nekoliko fakata: Uspostavljanjem off site i on site kontrole i donošenjem i implementacijom podzakonske regulative kroz proces prilagođavanja novim pravilima relicencirano je 6 od 11 postojećih banaka, osnovane dvije nove strane banke i jedna nova privatna banka, uvedena prinudna uprava u dvije najveće banke; Započet je proces povratka povjerenja u banke koji se ogleda u rastu depozita cca 30 miliona DEM na cca 190 miliona DEM odnosno 95 miliona eura, dokapitalizaciji banaka u godini dana od preko 35 miliona DEM, ulasku stranih investitora kao što su KFW, DEG, EBRD i privatnih američkih investitora u domaće banke; Ako se realizuje plan reorganizacije i privatizacije Montenegrobanke 75% kapitala banaka biće u rukama privatnih investitora; Realizovan je, u prilično nepovoljnim okolnostima, proces konverzije DEM u EUR u kome je zamijenjeno 913 miliona DEM, od čega 115.000 građana 300 miliona i provjereno 9 miliona novčanica, a da nijesmo imali ni jednu reklamaciju falsifikata od strane našeg partnera; Primljeno je i obučeno ili se obučava preko trideset mladih visokoobrazovanih ljudi koji su budućnost ove važne institucije. Preko platnog prometa Centralna banka Crne Gore realizovala je proces MVP; Centralna banka Crne Gore je kao fiskalni agent Vlade do sada realizovala osam aukcija državnih zapisa na kojima je prodala 23 miliona eura, ispunila svoje obaveze u uspostavljanju odnosa i ispunjenju obaveza prema MMF-u, kao i regulisanju obaveza prema međunarodnim povjeriocima.\nPotpisivanjem sporazuma o regulisanju odnosa između Srbije i Crne Gore verifikovaani su prije svega dosadašnji rezultati reforme bankarskog sistema, uspostavljanja Centralne banke Crne Gore na bazi eura kao jedinog zakonskog sredstva plaćanja u Crnoj Gori. Pored ostalog, učinjen je i korak dalje kroz odredbe koje omogućavaju predstavljanje u međunarodnim finansijskim institucijama. Ovo će omogućiti da nakon okončanja ove faze otpočne sljedeća faza reformi koja će se sastojati prije svega u: Daljem unapređenju i poboljšanju već uspostavljenih postupaka i procedura; Unapređenju razvoja i diverzifikacije bankarskih usluga; Stvaranju uslova za brži rast štednje kroz donošenje Zakona o javnom dugu uspostavljanjem sistema ograničenog osiguranja depozita; Nastavku reforme platnog prometa; Uspostavljanju saradnje sa monetarnim vlastima u Srbiji.


Uskrs i 1. maj 2022: Organizacija javnog gradskog prevoza - Dan u Beogradu\nNaslovna » BG servis » Uskrs i 1. maj 2022: Organizacija javnog gradskog prevoza\nUskrs i 1. maj 2022: Organizacija javnog gradskog prevoza (foto: Brankica Andonović)\nUskrs i 1. maj 2022: Organizacija javnog gradskog prevoza\nAh Neša 16. april 2022. BG servis Postavite komentar\nOrganizacija javnog gradskog prevoza putnika u Beogradu za nastupajuće praznike, od 22. aprila do 3. maja 2022. biće malo drugačija nego inače.\nUskrs 2022: red vožnje\nIz Sekretarijata za javni prevoz saopštavaju da će na svim linijama javnog gradskog, prigradskog i lokalnog prevoza putnika, biti primenjeni sledeći redovi vožnje:\nu petak, subotu i ponedeljak, 22, 23. i 25. aprila, važiće red vožnje koji se primenjuje subotom;\nza Uskrs, 24. aprila, važiće red vožnje koji se primenjuje nedeljom.\nPrvi maj 2022: red vožnje\nZa vreme prvomajskih praznika na gradskim, prigradskim i lokalnim linijama će u ponedeljak i utorak, 2. i 3. maja, biti primenjen red vožnje za subotu, dok će 1. maja biti primenjen red vožnje za nedelju.\nMinibus ekspres linije\nTokom predstojećih praznika, od Velikog petka, 22. aprila, zaključno sa ponedeljkom, 25. aprila, te od 1. do 3. maja, minibus ekspres linije će saobraćati po redu vožnje za nedelju.\nRadno vreme tržnih centara, prodavnica, apoteka, dežurnih ustanova i sve ostale značajnije informacije vezane za Uskrs i Prvi maj možete videti na OVOM LINKU.\nTagovibg servis državni praznici javni gradski prevoz praznici praznik rada proleće u beogradu prvi maj saobraćaj uskrs uskrs 2022 vaskrs verski praznici\nPrethodni Tim za škole: Nastava za osnovce i srednjoškolce od 18. aprila 2022.\nSledeći Uskrs i Prvi maj 2022: Radno vreme za praznike


SARAJEVO, BANJALUKA - Veliko tržište Rusije izazovno je za proizvođače mlijeka u BiH i izvoz mlijeka na tamošnje tržište bio bi značajan za sve u lancu proizvodnje i prerade mlijeka, ali je neophodan dogovor na međudržavnom nivou između ove dvije zemlje, potvrdili su za "Nezavisne" proizvođači mlijeka.\nU kompaniji "Mlijekoprodukt" su rekli da je tržište Rusije veoma izazovno za sve proizvođače iz BiH, te da svi oni sa dovoljno velikim kapacitetima svakako treba to da iskoriste.\n"Mi raspolažemo potrebnim kapacitetima za izvoz mlijeka u Rusiju. Podržavamo napore Vlade RS o ponovnom pokretanju teme izvoza u Rusku Federaciju", kazali su u ovoj kompaniji.\nDodali su dа "Mlijekoprodukt" svoje proizvode već plasira na okolna tržišta i tržište EU, te da izvoz čini preko 48 odsto poslovanja ove kompanije.\n"Ulaskom na tako veliko tržište kao što je rusko dodatno bismo podigli poslovanje kako naše kompanije, tako i čitave ekonomije u BiH", istakli su u "Mlijekoproduktu".\nUredbe i zakoni Ruske Federacije, prema njihovim riječima, jedni su od najrigoroznijih, a u mnogim segmentima zahtjevniji su od uredbi nekih zemalja EU.\nNapominju da bi otvaranje ruskog tržišta bilo od velikog značaja za sve u lancu proizvodnje i prerade mlijeka, počevši od primarnih proizvođača, farmera, pa do svih koji se bave preradom mlijeka.\nAdin Fakić, direktor kompanije "Milkos" iz Sarajeva, rekao je da je BiH relativno mali proizvođač mlijeka, te da je svako novo tržište značajno zbog nepostojanja sigurnosti za proizvođače da će svaki litar mlijeka biti otkupljen.\n"Smatram da BiH ne koristi svoje kapacitete i potencijale. Prije svega ne koristimo potencijale naših odnosa sa Rusijom i Turskom. Uradili smo veliki iskorak i možemo slobodno reći da smo po tehničko-tehnološkoj i stručnoj opremi na nivou mljekara u EU", rekao je Fakić.\nDodao je da je povratak na EU tržište trajao dugo, te da se BiH tamo nije vratila ni sa 10 odsto kapaciteta koje je izvozila prije nego što je Hrvatska ušla u EU.\n"BiH ima ugovor o slobodnoj trgovini sa Turskom, a izvozi samo meso, ali i to je dokaz da se može uspjeti ukoliko postoji razumijevanje vlasti", kazao je Fakić.\nDodao je da su ruski inspektori prije nekoliko godina obišli pojedine mljekare u BiH, među njima i "Milkos", te da su utvrdili da tehničko-tehnološka opremljenost zadovoljava njihove kriterije.\n"Propisi ruskih inspektora se znatno razlikuju od onih u EU, a njihov pristup kontroli je najsličniji onom koji je imala bivša Jugoslavija. Oni, za razliku od EU koja preferira princip samokontrole i vlastite odgovornosti za sve što radite, smatraju da su za to odgovornije nadležne institucije i veterinarske inspekcije", objasnio je Fakić.\nIstakao je da bez dogovora na međudržavnom nivou, te ostvarivanja saradnje i potpisivanja ugovora o slobodnoj trgovini nema ni izvoza na ovo tržište.\nVladimir Usorac, predsjednik Udruženja poljoprivrednih proizvođača mljekara RS, ipak nije optimističan kad je riječ o izvozu u Rusiju, jer, kako kaže, ovo tržište je prilično daleko od BiH, što može predstavljati problem za prevoz mlijeka.\n"Izvoz mlijeka u Rusiju je interesantan posebno za zemlju koja je mala kao BiH, ali pitanje je isplativosti izvoza mlijeka u Rusiju. Zašto kod nas nema mlijeka iz SAD - pa zato što je to daleko. Mlijeko je teško prevesti na tako veliku udaljenost, drugačije bi bilo da izvozimo proizvode na bazi mlijeka, kao što su sirevi", rekao je Usorac.\nDodao je da u RS ima sve manje proizvođača mlijeka te da je trenutno aktivno manje od 4.000 farmera, a nekada ih je bilo više od 17.000.\n"Velika je razlika premija za mlijeko u BiH. Na primjer, u RS je 25 feninga po litri, dok je u Unsko-sanskom kantonu 42 feninga. Različitim podsticajima, uslovima privređivanja i nedostatkom radne snage se vodi ka gašenju proizvodnje mlijeka", kazao je Usorac.\nStaša Košarac, ministar vanjske trgovine i ekonomskih odnosa BiH, krajem prošlog mjeseca je održao sastanak sa Petrom Ivancovom, ambasadorom Rusije u BiH, i tom prilikom je bilo riječi i o izvozu proizvoda životinjskog porijekla, prije svega mesa i mlijeka iz BiH u Rusiju.\nKošarac je tada rekao da podržava ponovni dolazak inspektora ruske Federalne službe za veterinarski i fitosanitarni nadzor u BiH, koji bi trebalo da na terenu izvrše pregled objekata i farmi u cilju odobravanja izvoza proizvoda životinjskog porijekla u Rusiju.\nZaključak sastanka je da je značajno što prije finalizovati i aktivirati niz bilateralnih dokumenata i memoranduma između dvije zemlje, s fokusom na one koji regulišu oblast slobodne trgovine, turizma, te zajedničkog nastupa na trećim tržištima.


Cijena nafte skočila na 120 dolara za barel - zenicainfo.ba\nNaslovnica Aktuelno Cijena nafte skočila na 120 dolara za barel\nCijena nafte skočila na 120 dolara za barel\nCijene nafte su uzletjele na početku nove trgovačke nedjelje, usljed ublažavanja covid kockdowna u u Kini i plana Evropske unije za zabranu uvoza ruske sirove nafte.\nEvropska nafta Brent je dostigla noćas 120,2 dolara po barelu nakon čega se neznantno spustila na 119,8 dolara.\nCijena Brenta, koja predstavlja refrerentnu vrijednost na globalnom tržištu nafte zaključila je prošlu sedmicu s dobitkom od 6,0 odsto, na najvišem nivou po posljednja dva mjeseca, prenosi “Bloomberg”.\nAmerička nafta WTI je takođe ojačala i trguje se prema posljednjim raspoloživim podacima na nivou od 115,8 dolara za barel.\nVlasti Šangaja, kineskog trgovačkog i poslovnog središtu, dozvolile su svim proizvođačima da nastave rad od juna, a državni zvaničnici su objavili da je i u Pekingu epidemija korona virusa stavljena pod kontrolu.\nJačanje cijena “crnog zlata” poduprto je takođe najavama da će ministri zemalja članica Evropske unije, koji nisu uspjeli u nedjelju da se dogovore oko sporazuma o revidiranom paketu sankcija koji bi uključio i zabranu ruske nafte, da će nastaviti razgovore tokom ove nedjelje.\nMađarska za sada odbija da podrži kompromis uprkos prijedlozima kojIma su joj ponuđeni izvjesni ustupci kako bi osigurala snabdijevanje naftom, jedan zvaničnik EU je rekao za “Bloomberg” da je dogovor i dalje moguć u narednim danima.\nZa naftu Brent je maj šesti mjesec koji će završiti u usponu, što najduži ciklus rasta njene cijene u posljednjih više od deset godina. Tome su doprinijele posljedice rusko-ukrajinskog rata kao i povećana potražnja usljed ukidanja kineskog lokdauna i, uslovno rečeno, vraćanja ekonomske aktivnosti u normalu.\nPored toga, skok cijena se duguje i ogromnoj potražnji za gorivom u SAD, gdje je počela ljetnja sezona vožnje tokom vikenda, što je maloprodajne cijene benzina u toj zemlji vinulo do rekordnih nivoa.\nPrethodni članakMajmunske boginje prijete i Bosni i Hercegovini: Vakcina postoji ali je – nemamo\nNaredni članakUpozorenje: Učestali odroni


Stjarnan ponovo - "kašikara"\nFudbaleri Stjarnana su spremili novu proslavu gola, najmanje originalnu do sada.\nNajpoznatiji klub islandske lige je u 17. kolu upisao remi na gostovanju Keflaviku rezultatom 2:2, a za bodove i zabavu je ponovo bio zadužen Haldor Ori Bjornson.\nOn je postigao prilično srećan pogodak u 80. minutu, a zatim je sa saigračima izveo "kašikaru". Verovatno i momcima ponestaje ideja, ali ponovo - svaka čast na trudu.\nŠto se Bjornsona tiče, on bi mogao da nastavi da izmišlja zanimljive proslave, jer bi zbog čestih pogodaka mogao da zapadne za oko nekom od skauta koji prate JuTjub.


Dan saobraćajnih aktivnosti u vrtiću “Mrvica” | Skupština Grada Novog Sada\nDan saobraćajnih aktivnosti u vrtiću “Mrvica”\nDan saobraćajnih aktivnosti održan je danas u vrtiću “Mrvica”, Predškolske ustanove “Radosno detinjstvo”. Tokom održavanja akcije, deca su imala prilike da se druže sa saobraćajnim policajcima, predstavnicima vatrogasne brigade, ali i da prelaze u dvorištu pripremljene saobraćajne poligone.\nAkciji je prisustvovao i predsednik Skupštine Grada Novog Sada Zdravko Jelušić, kao predstavnici Instituta za bezbednost u saobraćaju i Doma zdravlja “Novi Sad”.\n– Kao neko ko je diplomirani inženjer saobraćaja, siguran sam da je ovo najbolje vreme da pripremamo učesnike u saobraćaju, da pripremamo buduće generacije na način na koji mi nismo bili pripremani. Ako se saobraćajna kultura izgrađuje praktično od obdaništa, preko škola, budite sigurni da ćemo imati nove naraštaje koji su spremni da se uključe u saobraćaj – poručio je predsednik novosadske Skupštine Zdravko Jelušić.\nOn je dodao da se pravilni odnosi u saobraćaju ne uređuju drakonskim kaznama, “nego edukacijom kroz sve vreme odrastanja”, te da isključivo na takav način možemo imati učesnike koji se znaju ponašati u saobraćaju.\nDirektorica Predškolske ustanove “Radosno detinjstvo” Mirjana Đurđev zahvalila se svima koji su pomogli današnju akciju.\n– Nama je, kao ustanovi, zaista bitna bezbednost i edukacija dece. Imamo veliku podršku grada u organizovanju ovakvih akcija – izjavila je Đurđev.\n– Cilj nam je da pomognemo mlađima i utičemo na njih kako bi dobili bezbedne generacije učesnika u saobraćaju – precizirao je Manović.\nGlavni vaspitač u vrtiću “Mrvica” Teodora Rodić podsetila je da tim vrtića za organizaciju saobraćajnih aktivnosti tokom čitave godine radi sa decom na edukaciji u saobraćaju, te da u tim aktivnostima učestvuje više od 300 dece.


VIDEO: STC Zgrada 7: Dokaz da su eksplozivi korišćeni - Global ResearchGlobal Research - Centre for Research on Globalization\nVIDEO: STC Zgrada 7: Dokaz da su eksplozivi korišćeni\nAE911Truth.org 19 April 2012\nOvaj video prati kretanje ugla Severne Kule Zgrade 7 STC-a 11. septembra 2001, u periodu od približno 2,5 sekunde. Ovo znači da je padala kroz sebe preko 30 metara bez otpora, što je nemoguće u bilo kakvom prirodnom scenariju. Ovaj period slobodnog pada je čvrst dokaz da su eksplozivi morali da budu korišćeni da bi se ova zgrada srušila.\nU konačnom nacrtu za javno komentarisanje (Avgust 2008), NIST je porekao da je Zgrada 7 pala slobodnim padom. U konačnom izveštaju Novembra 2008. godine, oni su se predomislili i priznali da je bio slobodan pad, ali su porekli njegovu očiglednu značajnost.\nCopyright © Prof. David Chandler, AE911Truth.org, 2012\nArticles by: Prof. David Chandler


Izborna krađa - Blic Online\nU izbornoj noći u 02.21 američki predsednik Donald Tramp izašao je na binu u Istočnoj sobi Bele kuće i proglasio pobedu na predsedničkim izborima 2020.\nIzborne krađe - dve su reči koje se najčešće pominju u BiH. To je posebno intenzivirano u proteklih mesec dana, od kada o mogućim manipulacijama na izborima ne prestaje da priča ni opozicija ni vladajuće stranke.\nPripadnici Agencije za istrage i zaštitu (Sipa) uhapsili su u Istočnom Sarajevu i Sanskom Mostu tri osobe zbog sumnje da su počinila krivično delo izborna prevara, saopšteno je iz Sipe.\nKoalicija “Bijeljina pobeđuje”: Nikada nećemo pristati na izbornu krađu\nPolitičke partije, članice Koalicije “Bijeljina pobeđuje” poručile su danas, da nikada neće pristati na izbornu krađu koja se, kako navode, u Bijeljini dogodila na dan izbora.\nProtest protiv izborne krađe, među okupljenima bio i Marko Bastać\nNekoliko desetina ljudi okupilo se u podne na Trgu republike na protestu protiv izborne krađe. Među okupljenima bili su simpatizeri "Pokreta za preokret", "Pokreta za toleranciju" i pojedinci iz nevladinog sektora.\nPolicija će formirati specijalne timove sa jednim zadatakom - suzbijanje izborne krađe\nMinistar unutrašnjih poslova i potpredsednik Glavnog odbora Srpske napredne stranke (SNS) Nebojša Stefanović najavio je danas da će biti formirani posebni timovi policije čiji će jedini zadatak biti da na dan izbora, 24. aprila suzbijaju izborne krađe.\nDemokratski front: Državna komisija verifikovala izbornu krađu\nOpozicioni Demokratski front (DF) saopštio je danas da je Državna izborna komisija (DIK), odbijanjem svih prigovore Izbornog štaba Miodraga Lekića, verifikovala krađu Demokratske partije socijalista (DPS na predsedničkim izborima u Crnoj Gori.\nDS: Nikoliću izvini se građanima zbog kleveta vezanih za izbornu krađu\nDemokratska stranka (DS) zatražila je danas od predsednika Srbije Tomislava Nikolića da se javno izvini građanima zbog neosnovanih optužbi i kleveta vezanih za izbornu krađu.\nSrpska napredna stranka saopštila je danas da je Tužilaštvo postalo samo oruđe u rukama Demokratske stranke i da se ne služi ni jednom jedinom činjenicom.\nZorić: Krađom listića nije prekrojena izborna volja\nRepubličko tužilaštvo saopštilo je danas da krađom listića sa biračkog mesta broj 57 u Pančevu na koju je javnosti ukazala Srpska napredna stranka (SNS), nije prekrojena izborna volja građana.\nDSS: Očigledna izborna krađa, ponovo prebrojati glasove\nDemokratska stranka Srbije smatra da je očigledno bilo izborne krađe i još jednom je zatražila formiranje nezavisne komisije koja će prebrojati ponovo sve glasove, a u narednim danima će saopštiti koga će podržati u drugom krugu predsedničkih izbora, izjavio je danas portparol te stranke Petar Petković.\nKruševac - Predsednički kandidat Srpske naredne stranke (SNS) Tomislav Nikolić izjavio je danas u Kruševcu da se neće smiriti dok se izborna krađa ne istraži i najavio moguće demonstracije uoči drugog kruga predsedničkih izbora 20. maja.\nNikolić: SNS podnela krivične prijave zbog izborne krađe\nKruševac - Srpska napredna stranka (SNS) podnela je krivične prijave protiv NN lica zbog izborne krađe, izjavio je danas u Kruševcu predsednički kandidat te stranke Tomislav Nikolić.\nTimošenkova: Janukovič sprema izbornu krađu\nUsijana atmosfera uoči predsedničkih izbora u Ukrajini, koji će se održati u nedelju, dodatno se zaoštrila kada je Julija Timošenko, premijer i jedan od kandidata, optužila svog glavnog rivala Viktora Janukoviča, bivšeg premijera, da on sprema veliku izbornu krađu. Ankete dotle pokazuju da Janukovič ima najjaču podršku birača i da će najverovatnije on i Timošenkova ući u drugi krug.


Predsednik Demokratskog saveza Hrvata u Vojvodini Tomislav Žigmanov rekao je da je predsednik Srbije Aleksandar Vučić pružio uveravanja delegaciji Saveza da će Hrvati u Srbiji biti integrisani u svaki segment društva i da se nikako ne smeju osećati ugroženo.\nŽigmanov je posle razgovora sa predsednikom Srbije rekao novinarima da je Vučić na svaku inicijativu Demokratskog saveza Hrvata u Vojvodini odgovorio pozitivno.\nVeruje da će jedan deo ovih problema biti rešen pre svega zato što je, kaže, Vučićeva osnovna poruka bila: “sve što tražite nije preko onoga što je standard i sve će biti rešeno”.\nSastanak je, kaže, bio veoma plodonosan, Vučić je odredio nosioce svih aktivnosti i rokove, i “poslao nekoliko više nego prihvatiljviih poruka”.\nVučić je, prema Žigmanovu, poručio da se “Hrvati nikako ne smeju osećati ugroženo i da će biti integrisani u sve segmente društva”.\n“Objasnio je i da problemi koji su ranije postojali nisu bili plod namere neke politike, već odsustva kominikacije”, preneo je Žigmanov.\nUpitan zašto do sada nije bilo komunikacije sa predstavnicima sprske vlasti, Žigmanov je rekao da je u pitanju splet različitih okolnosti.\n“Većinom ukupnih okolnosti smo postali nevidlljivi u tom prostoru, ali sada se to radikalno izmenilo. Mi ćemo konstruktivo i odgovorno postupati i gledati da budemo pozitivni činitelj ne samo kada su u pitanju ovi procesi već ukupni hrvatsko-srpski odnosi jer želimo da budemo pouzdan partner”, naglasio je Žigmanov.\nOn je dodao da postoji poziv da se vidi kako se mogu uključiti predstavnici hrvatske zajednice u proces donošenja odluka i da se razmotri koji su to segmenti vlasti gde bi predstavnici hrvatske zajednice trebalo da budu uključeni, sa kojim pozicijama i na koji način.\nDo sastanka dolazi nedelju dana nakon što je predsednik Vučić boravio u poseti Hrvatskoj na poziv predsednice Kolinde Grabar Kitarović.


Portland prekriven dimom\nNajmanje 33 osobe poginule su u požarima koji gore na području zapadne obale - od Kalifornije do američke države Vašington. Bilans je to stradalih u poslednjih nedelju dana, od obeležavanja Praznika rada, kada su sa terena počeli da pristižu prvi izveštaji o vatrenim stihijama.\nPožari bukte u Kaliforniji, Oregonu i Vašingtonu, a zbog pepela je znatno pogoršan i kvalitet vazduha.\nSpasilačke ekipe, uz pomoć dresiranih pasa, obilaze ugrožena područja tri američke države koje su pretrpele najteže posledice požara koji u tim područjima besne danima. Angažovane su u potrazi za preživelima i pronalaženju tela mogućih žrtava.\nPredsednik Sjedinjenih Država Donald Tramp najavio je da će boraviti u Kaliforniji, koja je u najvećoj meri opustošena, javila je agencija Rojters.\nNajmanje šest osoba stradalo je u Oregonu, podaci su koje je objavila lokalna internet stranica pokrenuta za informisanja građana usled nepogoda koje su uzrokovale vatrene stihije.\nGuvernerka Kejt Braun izjavila je da se desetine građana vode kao nestale širom tri okruga.\nBela kuća je saopštila da će predsednik Donald Tramp obići kalifornijske zvaničnike u ponedeljak.


Nemačke restrikcije za letove „Etihada“ › Made-in-Germany.rs\nNa osnovu presude nemačkog suda, od sredine januara avio-kompanije „Etihad ervejz“ i „Er Berlin“ neće moći da nastave sa kod-šer letovima na pojedinim rutama.\nU drugoj najvećoj nemačkoj aviokompaniji Er Berlinu avioprevoznik iz Abu Dabija poseduje 29,2 posto udela, a ugovor o kod-šer letovima nemačkoj kompaniji donosi velike prihode, prenosi agencija „Asošiejted pres.\nSa druge strane, nemačka vlada tvrdi da pojedine rute, odnosno 31 ruta, nisu pokrivene ugovorom sa Ujedinjenim Arapskim Emiratima (UAE). Nemačke vlasti su u oktobru produžile nastavak spornih kod-šer letova do 15. januara, uz poruku da se kompanijama ostavlja vreme da pronađu rešenje. Etihad je od administrativnog suda u Braunšvajgu tražio produženje dozvole do kraja marta, kada se završava zimski red letenja, ali je sud juče odbacio taj zahtev.\nNacionalni avioprevoznik iz Emirata, Etihad ervejz, inače i strateški partner srpske nacionalne aviokompanije „Er Srbije“, poručio je da je duboko razočaran današnjom odlukom nemačkog suda, zbog čega najavljuje podnošenje žalbe naredne nedelje, uz napomenu da će nastaviti sa realizacijom unapred rezervisanih putovanja.\nU saopštenju Etihad ervejza kaže se da je ovom sudskom odlukom Nemačkoj naneta značajna društvena i ekonomska šteta.\n„Povlačenje odobrenja za kod-šer letove na 29 linija u suštini smanjuje konkurenciju i izbor korisnika u Nemačkoj i izvan nje i uzrokuje neprijatnost za putnike. Uprkos tome, mi ćemo nastaviti da podržavamo partnersku avio-kompaniju Erberlin, da promovišemo konkurenciju i pružamo vrhunski proizvod i iskustvo putovanja“, kaže se u saopštenju.\nOd MiG na 31/12/2015 / Finansije, Investicije, Transport, Turizam / Ostavite komentar\nSuficit Jagodine 24 miliona $\nElektronske građevinske dozvole od danas u Srbiji


Cepter želi da kupi i „Zvezdu 2“\nHome»Vesti»Cepter želi da kupi i „Zvezdu 2“\n25. новембра 2017. Vesti\nBiznismen Filip Cepter je pre nekoliko dana poslao ponudu o kupovini nedovršenog dela hotela „Zvezda“ u Vrnjačkoj Banji. Kako smo saznali, njegova ponuda je bila niža od 50 odsto procenjene vrednosti, a procena je da objekat vredi 202 miliona dinara, pa će o ponudi raspravljati Odbor poverilaca.\nCepter je početkom godine kupio hotel „Zvezdu“ u samom centru Vrnjačke Banje za 1,4 milona evra, a koji se danas zove „Cepter hotel“. Tada nije bilo zainteresovanih ponuđača i za tzv. „Zvezdu 2“, odnosno nedovršeni objekat koji se naslanja na ovaj hotel.\nMegalomanski projekat hotela „Zvezda 2“ sa šest spratova i hiljadu soba u samom centru Vrnjačke Banje, koji je prestao da se gradi 1990. godine, uskoro bi mogao da dobije epitet „resort“. Pre nekoliko dana stigla je ponuda od Ceptera i za ovaj objekat, koji je inače procenjen na 202 miliona dinara. Kako smo nezvanično saznali, njegova ponuda je bila je niža od 50 odsto od procenjene vrednosti.\n– Ponuda će za nekoliko dana biti razmatrana na sastanku Odbora poverilaca. Moguće je i da bude prihvaćena, jer niko do sada nije dostavljao ponude za ovaj objekat. Samo u renoviranje je prema nekim procenama potrebno uložiti oko sedam miliona evra – rekao nam je izvor iz Vrnjačke Banje.


Evropski sud: Potvrda odluke o vakcinaciji dece • RTK\nEvropski sud: Potvrda odluke o vakcinaciji dece\nEvropski sud za ljudska prava prihvatio je stanovište Češke o obaveznoj vakcinaciji dece, piše u istorijskoj presudi objavljenoj u četvrtak, koja odbacuje tužbe roditelja o kršenju njihovih roditeljskih prava.\nTo je prva presuda Evropskog suda za ljudska prava donesena po tužbi protiv obaveznog vakcinisanja dece od dečijih bolesti i na nju se nije moguće žaliti.\nOdluka suda donesena je po tužbama podnesenim pre pandemije kovid-19, u razdoblju od 2013. do 2015. no one bi mogle biti aktualizovane ako se povede rasprava o vakcinaciji dece protiv te zarazne bolesti koja je izazvala globalnu pandemiju.\nČeške porodice žalile su se Evropskom sudu za ljudska prava na odluke nacionalnih sudova jer im je upis dece u pripremni razred za osnovnu školu bio usloveljen vakcinacijom ili su bile novčano kažnjene jer su odbile da vakcinišu svoju decu protiv dečijih bolesti.\nSud navodi da nije bilo kršenja Evropske konvencije o ljudskim pravima.\n“Sud je utvrdio da su mere na koje su žalili tužitelji, a koje su procenjene u nacionalnom kontekstu, uravnotežene s ciljevima češke države, to jest zaštitom od bolesti koje predstavljaju veliko ugrožavanje ljudskog zdravlja”, navodi Evropski sud za ljudska prava.\nPrema češkom zakonu, deca moraju da budu vakcinisana protiv devet opšte poznatih bolesti, kao što su poliomijelitis (dečija paraliza), hepatitis B, tetanus, boginje, veliki kašalj, osim u slučaju medicinski opravdanih razloga.\nČeške vlasti sprovodile su politiku “legitimnih ciljeva zaštite zdravlja kao i prava, navodeći da vakcinacija štiti i one koji primaju vakcinu i one koji ne mogu da budu vakcinisani iz medicinskih razloga” i zavise od kolektivnog imuniteta.\nČeške vlasti “težile su da postignu legitimne ciljeve zaštite zdravlja i prava drugih”, navodi sud. “Češka zdravstvena politika prema tome dosledna je u najboljem interesu dece”, dodaje se.\nNovčana kazna izrečena podnositeljima tužbe nije bila preterana, navodi sud u Strazburu.\nOcenjuje da je odbijanje upisa dece u pripremni razred za osnovnu školu “više preventivna, a manje kaznena mera”.\nPresuda “jača mogućnost obavezne vakcinacije u uslovima sadašnje pandemije kovida-19”, kazao je za agenciju AFP Nicola Ervije, pravni stručnjak specijalist za Evropski sud za ljudska prava.\nPresuda podupire “načelo društvene solidarnosti koja može da opravda obaveznu vakcinaciju za svakoga, čak i za one koji su manje ugroženi bolešću, kako bi se zaštitili najranjiviji”, dodaje Ervije.\nPotreba za sticanjem kolektivnog imuniteta kako bi se suzbila pandemija kovid-19 podstakla je raspravu o potrebi obvezne vakcinacije u vreme kada bujaju sumnje u vakcinu.\nOružani obračun u kafani u Viskonsinu, tri osobe ubijene\nSAD i Kina se obavezale na saradnju\nSnažan zemljotres pogodio jug Irana\nSrušio se helikopter u Peruu, poginulo pet vojnika\n"Dužnost EU da omogući priznanje Kosova od strane Srbije"


► Đurić: Sever Kosova opsesivna meta Prištine, uspevamo da snebdevamo naš\n"Veoma je važno to što su naši sugnarodnici u pokrajini polazali zadivljujuć nivo solidarnosti i spremnosti da se mirnim sredstvima bore za svoja osnovna ljudska i egzistencijalna prava. Bez toga bi i naš trud bio uzaludan", rekao je Đurić da izdanje Politike od nedelja, 18. avgusta.\nOn je rekao da je namera Prištine proteklih meseci bila da se "zastrašivanjem i restrikcijama slomi volja i otupi volja Srba na severu Kosova i Metohije".\n"Sever je opsesivna meta Prištine, jedan veliki trn u oku. Ali uveren sam da Srbe neće uspeti da potčine i pođarme, jer istajnost imaju, a imaju i neupitnu podoršku Beograda, države Srbije, pa, ako hoćete, i čitavog srpskog naroda", rekao je Đurić.\nNa pitanje kako Beograd uspeva da pomaže Srbima uprkos trgovinskoj blokadi, Đurić nije želeo da daje detaljna objašnjenja kako se to uspeva, "koja bi samo poslužila kao izgovor za nove priske", već je "važno da ima hleba, mleka, mesa, brašna, ulja".\nOn je naveo da "Srbija neće dozvoliti ubijanje i proterivanje Srba na Kosovu i Metohiji, novih 'Oluja' i pogroma poput onog u martu 2004. godine neće biti".\n"Naći ćemo način da zaštitimo naš narod ako to bude potrebno", rekao je Đurić, navodeći da je bezbednost Srba na Kosovu i Metohiji za Beograd interes iznad svih drugih interesa.


Obustavljena istraga protiv crnogorskog narko-mafijaša Filipa Koraća – ШУМАДИЈСКЕ НОВИНЕ\n16 јануара, 2020 Redakcija HRONIKA, VESTI 0\nViše javno tužilaštvo u Beogradu obustavilo je istragu protiv trenutno najtraženijeg crnogorskog narko-bosa Filipa Koraća, a sud je crvenu poternicu koja je bila za njim objavljena povukao. Tako da Filip Korać, koji se tačno godinu dana nalazi u bekstvu zbog ubistva, u Srbiju može da se vrati kada god želi, jer je ovim korakom tužilaštva postao slobodan čovek.\nKako saznajemo, istraga protiv Koraća je obustavljena zbog nedostatka dokaza u slučaju likvidacije Blaža Đurovića, koje se dogodilo 2018. godine na Voždovcu.\nBliski saradnik crnogorskog narko-mafijaša Luke Bojovića sumnjičen je da je naručio ubistvo Đurovića, ali i da je njegovim ubicama dao svoj automobil za zločin. S obzirom na to da se zbog ovog ubistva već sudi Nemanji Ivanovu (36) i Darku Veskoviću, zvanom Prika, koji su bliski Koraću, tužilaštvo je već obavilo niz veštačenja i izvođenja dokaza kako bi se dokazala umešanost navodnog vođe zemunskog klana. Uprkos tome, da je Korać umešan u ovaj zločin niko nije uspeo da dokaže. U vezi sa tim tužilaštvo je obustavilo istragu, zbog čega je Viši sud stavio van snage naredbu za izdavanje poternice i rešenje o pritvoru u slučaju Koraća.\nOvog čoveka predstavnici vlasti tokom prethodnih godina označavali su kao vođu kriminalne grupe bliske Luki Bojoviću, a njegovo se ime pominjalo gotovo uvek nakon neke mafijaške likvidacije. Pa ipak, on je sada potpuno slobodan čovek sa čistijim dosijeom od velikog broja građana Srbije.\nPovodom odluke tužilaštva da obustavi istragu oglasio se i predsednik Srbije Aleksandar Vučić. On je juče izrazio zabrinutost zbog ove činjenice, navodeći da svi znaju da je reč o jednom od najopasnijih ljudi u zemlji.\nOn je primetio i da kada postoji umešanost u ubistva, neko će u tužilaštvu da kaže da nisu u potpunosti ispunjene procesne pretpostavke i da ne mogu da daju status svedoka saradnika onome ko kaže da mu je Korać platio ubistvo i da je on bio taj koji je to uradio.\n– A taj čovek nam tražio da mu zaštitimo člana familije u jednoj stranoj zemlji, i onda mu sutradan rane tog člana familije, jer mi nismo u stanju da dobijemo status svedoka saradnika za tog čoveka – rekao je Vučić.\nKada je pre tačno godinu dana izvršena velika akcija policije, tokom koje su u roku od dva dana privedena velika i poznata imena iz srpskog podzemlja, obelodanjeno je da je za Filipom Koraćem raspisana crvena Interpolova poternica zbog sumnje da je naručilac jednog ubistva na Voždovcu. Ubrzo je otkriveno da je reč o likvidaciji Blaža Đurovića, vođe kavačkog klana, koje se dogodilo u martu 2018. godine na Voždovcu. Zbog ovog ubistva uhapšeni su Nemanja Ivanov (36) i Darko Vesković, zvani Prika, obojica bliski crnogorskom škaljarskom narko-klanu i Filipu Koraću. Nakon njihovog hapšenja pisalo se da je jedan od njih tražio status svedoka saradnika.\nOperativna saznanja pokazuju da je Filip Korać napredovao u hijerarhiji nakon hapšenja Luke Bojovića 2012. godine, a da je danas glavni čovek Bojovićevog narko-klana, ali i njegov najbliži prijatelj i saradnik. Iako je uporan u tome da se ne bavi kriminalom, sva operativna saznanja smeštaju ga u taj kontekst – kao jednog od glavnih Bojovićevih ljudi za drogu i oružje. Za sve to vreme, iako se njegova organizacija dovodi u vezu sa najtežim krivičnim delima, policija nije uspela da pronađe nijedan dokaz na osnovu kojeg bi Koraća stavila iza rešetaka. Njegov dosije je praktično čist, a jedino hapšenje je doživeo 2016. godine, i to u Zvorniku, kada je zadržan zbog ispitivanja o ubistvu Čede Đokića. Đokić je ubijen snajperskim hicem dok je pio kafu na svojoj terasi, a Korać je navodno dan kasnije pokušao ilegalno da pređe granicu sa Srbijom.\nPreuzimanjem liderske pozicije u klanu Bojovića, Korać je nasledio i rat koji je Luka 2009. započeo sa crnogorskim porodicama Radonjić i Šaranović i u kojem je na obe strane ubijeno desetak osoba. Kada su u Beogradu ubijeni Lukin brat Nikola, a zatim i bliski saradnik Rade Rakonjac, Korać je pobegao iz Srbije verujući da je on sledeća meta. Ime Filipa Koraća pominjalo se i u kontekstu organizatora nereda na tribinama FK Partizan.\nSlučaj Luke Bojovića\nDa je u Srbiji teško dokazati povezanost najvećih kriminalaca sa zločinima za koje se sumnjaju, iako mnoga saznanja ukazuju na to, govori i primer Luke Bojovića, koji je u Srbiji slobodan čovek. Naime, Bojoviću se sudilo da je sa članovima zemunskog klana ubio Branka Jeftovića Jorgu, kao i da je učestvovao u ubistvima telohranitelja Andrije Draškovića i Zorana Nedovića zvanog Šok. Iako je u Srbiji oslobođen, Bojović je u Španiji osuđen na 18 godina zatvora zbog organizovanog kriminala i ubistava.


Aleksandar Životić - Sputnjik Srbija\n09:18 14 Maj 2021\nŠta čeka Srbe: Jači pritisak, rokovi kraći, a napadi — žešći (video)\nU izjavama nakon samita u Sofiji iskoračio je predsednik samoproglašenog Kosova. Hašim Tači je rekao da bi pravno obavezujući sporazum sa Beogradom mogao da bude potpisan za šest do devet meseci, što je, prema rečima profesora Filozofskog fakulteta u Beogradu dr Aleksandra Životića, veoma opasna poruka.\nAlbancima leđa čuva Vašington, a Srbiji...\nDogađaje koji su obeležili prethodnu nedelju komentariše u emisiji Radio Sputnjika „Od četvrtka do četvrtka“ profesor dr Aleksandar Životić sa Filozofskog fakulteta.\nAmeričkom predsedniku koji ne da srpsko Kosovo dati i bulevar i spomenik\nVudro Vilson je imao odlučujuću ulogu kada je na kraju Prvog svetskog rata omogućeno srpsko i jugoslovensko ujedinjenje. Može li podsećanje na dane kada su srpsko-američki odnosi bili izuzetno srdačni da posluži za popravljanje tih odnosa na početku novog veka?\nKako smo slavili pobedu u Velikom ratu\nKako se menjao odnos prema Prvom svetskom ratu u zavisnosti od toga kako smo menjali države.\nSrpsko pitanje je uvek dobijalo evropske razmere\nU klubu književnika, u Francuskoj 7, predstavljena knjiga „Srbija na Balkanu u XX veku“ ruskog akademika Konstantina Nikiforova. Pored autora, na promociji govorili profesori Filozofskog fakulteta Univerziteta u Beogradu i recenzenti knjige Ljubodrag Dimić i Aleksandar Životić, kao i urednik knjige Miroslav Toholj.


Predsednik Repubike Srpske (RS) Milorad Dodik ponovio je danas da se pokušava politizovati slučaj smrti 21-godišnjeg mladića iz Banjaluke Davida Dragičevića kako bi se kompromitovao MUP RS i ponovo pokrenulo pitanje reforme policije, odnosno njene centralizacije na državnom nivou.\n"Pravi se ponovo pokušaj vraćanja na dnevni red reforme policije, da bi je RS izgubila. To je krajnji cilj onih koji misle da će ovakvim i sličnim događajima proizvesti dovoljno energije da bi ponovo vratili na dnevni red reformu policije", kazao je Dodik novinarima u Banjaluci, prenosi Beta.\nOn je optužio opoziciju u RS da radi na tome, dodavši da se na skupovima na Trgu Krajine u Banjaluci koje svakodnevno organizuje otac ubijenog mladića i grupa "Pravda za Davida", pojavljuju i opozicioni političari.\nPredsednik RS je rekao da je za sutrašnju posebnu sednicu Narodne skupštine RS, koja je sazvana na zahtev opozicije o stanju bezbednosti u Banjaluci i Republici Srpskoj - "Pravda za Davida - Pravda za sve", dostavljen materijal u kojem je, kako je kazao, dosta neistina.\nDodik je rekao da taj izveštaj neće biti usvojen u parlamentu, zato, što kako je kazao, ne predstavlja na pravi način stanje u RS. Prema njegovim rečima, jedina institucija koja može dati kvalifikaciju smrti mladića je Tužilaštvo.\nDodik je ocenio da je bila greška prva konferencija za novinare predstavnika MUP RS o smrti mladića, održana 26. marta.\n"Smatram da je ta konferencija bila bespotrebna, ali to nije razlog da se pokušava srušiti kompletna policija. Mišljenja sam da je Tužilaštvo trebalo više informacija iznositi u javnost, jer je možda baš to razlog što je među ljudima stvorena sumnja u slučaju Dragičević", naveo je on.\nNa toj konferenciji za novinare načelnik Uprave za organizovani kriminal RS Darko Ilić je kazao da je David Dragičević u noći 18. marta, kada je nestao, imao tuču u gradu, potom je opljačkao jednu kuću u naselju Lauš, a onda upao u rečicu Crkvena, zaključivši tako slučaj.\nDavidov otac, Davor Dragičević tvrdi da njegov sin nije bio narkoman, lopov niti samoubica, kao i da poseduje dokaze da je otet, potom nekoliko dana držan u zatočeništvu, silovan, ubijen, a potom bačen u reku Crkvenu.\nMladićevo telo je nađeno 24. marta na ušću Crkvene u Vrbas, a njegov otac tvrdi da je on bio živ sve do 23. marta.\nDavor Dragičević je za smrt svog sina optužio "kriminalne delove" MUP RS, koji, kako je naveo, zajedno sa Tužilaštvom pokušavaju da zataškaju celi slučaj.\nFormirana je i fejsbuk grupa "Pravda za Davida", koja trenutno broji više od 220.000 članova.\nNa Trgu Krajine od 26. marta se svako veče u 18 časova okuplja nekoliko hiljada ljudi, tražeći istinu i pravdu za ubijenog mladića.


16 dana aktivizma protiv nasilja nad ženama 2004 - RWFund Dev\nNacionalna kampanja “16 dana aktivizma protiv nasilja nad ženama” sa porukom “One nemaju poverenja – Zašto?”, organizovana je u preko 45 gradova u Srbiji (Pirot, Negotin, Novi Pazar, Tutin, Leskovac, Vlasotince, Bor, Majdanpek, Vranje, Knjaževac, Trstenik, Kruševac, Dimitrovgrad, Valjevo, Kragujevac, Užice, Vršac, Zrenjanin, Velika Plana, Sombor, Požega, Ćuprija, Jagodina, Loznica, Pančevo, Kikinda, Petrovac na Mlavi, Subotica, Prijepolje, Vrbas, Prokuplje, Požarevac, Zaječar, Priboj, Nova Varoš, Niš, Smederevo, Smederevska Palanka, Bajina Bašta, Šabac, Arilje, Čajetina, Aranđelovac, Sremska Mitrovica, Seleuš, Novi Sad i Beograd). Ove godine, naglasak je stavljen na zdravstvene posledice nasilja, jer prema zvaničnim statistikama Autonomnog ženskog centra – Žensko zdravlje, svaka 4. žena u Srbiji doživela je fizičko nasilje od strane muškog člana porodice, svaka 5. ima teške telesne povrede, ali se 78% njih nikome ne obraća za pomoć.\nNosilac kampanje, Autonomni ženski centar iz Beograda, uspešno je sarađivao sa mnogobrojnim ženskim grupama, koje su u svojim gradovima organizovale različite akcije: (deljenje pamfleta na glavnim ulicama, ispred gradskih institucija – opštine, suda, policije; postavljanje instalacija…). U Srbiji je podeljeno 40.000 letaka, a u Beogradu 5.000 .\nU sedam gradova (Beograd, Leskovac, Novi Sad, Zrenjanin, Užice, Velika Plana i Šid), na gradskim pijacama i trgovima, Žene na delu organizovale su ulični performans u izvođenju ACT Women i Akademskog pozorišta koji je izazvao različite reakcije prolaznika/ca.\nZa potrebe Kampanje, urađeni su tv spot (režirao ga je Milutin Petrović) i radio džingl (na srpskom i romskom jeziku) u trajanju od 20 sekundi, koji su tokom “16 dana” emitovani na 25 lokalnih i 2 beogradske televizije i 30 lokalnih i 14 beogradskih radio stanica . Za sva televizijska i radijska emitovanja spota i džingla, dobijena su medijska sponzorstva. Inače, tv spot su preuzeli iz zagrebačkog Centra za žene žrtve rata, kojim su promovisali kampanju u Hrvatskoj. Spot i džingl podeljeni su i novinarkama (25) koje su učestvovale na seminaru “Odgovornost medija i nasilje nad ženama”, 6. i 7. novembra 2004. u organizaciji “Rekonstrukcija Ženski fond”.\nPoslanicima u Parlamentu Srbije podeljeni su, prvog dana kampanje, pamfleti. Predsednica Odbora za rodnu ravnopravnost u Narodnoj skupštini, Leila Ruždić Trifunović, gostovala je 25. novembra, povodom početka kampanje u Beogradskoj hronici Prvog programa RTS-a i dala izjave za dnevne novine “Politika”, “Danas” i “Glas javnosti”. 25. novembra i 10. decembra, na Međunarodni dan ljudskih prava, u Parlamentu je, tim povodom, sazvana konferencija za novinare koji prate skupštinska dešavanja.\nNa sednici Skupštine Vojvodine koja je održana 3. decembra, poslanicima su podeljeni pamfleti uz propratni tekst o “16 dana aktivizma” i tekst muškog manifesta Španije protiv nasilja nad ženama. Na Međunarodni dan ljudskih prava, 10. decembar, organizovana je jednodnevna konferencija pod nazivom “Institucionalni modeli za rešavanje problema nasilja nad ženama”, na kojoj su svoje modele predstavili: Centar za socijalni rad Sombor, Savetovalište za brak i porodicu, Beograd i Autonomni ženski centar iz Beograda. Na konferenciji su bili prisutni predstavnici 35 centara za socijalni rad sa teritorije Vojvodine, 5 SOS telefona, kancelarije pokrajinskog ombudsmana i drugih pokrajinskih sekretarijata i organizacija za zaštitu ljudskih prava.Tokom kampanje, Centar za socijalni rad Sombor dobio je pomoć u iznosu od 50.000 dinara za Opštinski fond za žrtve nasilja u porodici, a novosadski SOS telefon 6.000 dinara za registrovanje i otvaranje žiro računa. Predstavnici Sekretarijata gostovali su u više televizijskih emisija posvećenih nasilju nad ženama, na lokalnim i regionalnim tv stanicama.\nEfekti: Za vreme trajanja kampanje, 112 žena je odlučilo da se javi Autonomnom ženskom centru po prvi put i zatraži pomoć. Inače se u ovom periodu AŽC-u javi u proseku 60 žena, međutim, zahvaljujući poruci koju su širom Srbije uspele da prenesu ženske grupe i mediji, taj broj se gotovo udvostručio.\nRekonstrukcija Ženski fond finansijski je podržala izradu tv spota, radio džingla i štampanje dela tiraža pamfleta, kao promotivnog materijala kampanje; organizaciju seminara za novinare “Odgovornost medija i nasilje nad ženama” i putne troškove performansa. Deo tiraža, kao i kompletan performans, finansirao je Balkanski fond za podršku lokalnim inicijativama.\nOvom prilikom, posebno ističemo volonterski rad članica Autonomnog ženskog centra (koordiniranje, logistika i osmišljavanje kampanje) i svih ostalih ženskih organizacija koje su učestvovale u kampanji.


Izvor: Radio Televizija Vojvodine, 09.Maj.2020, 10:15\nSelaković je ocenio da je ovo jedan od najsvetlijih i najsjajnijih datuma u istoriji čovečanstva, kada je srušeno >> Pročitaj celu vest na sajtu Radio Televizija Vojvodine << zlo i fašističko-nacistička ideologija koja je od 1939. godine do 1945. godine sejala smrt širom Evrope i sveta.\nTog dana su, kaže, srpski vojnici u okviru jedinica Narodne oslobodilačka vojske Jugoslavije i ruski vojnici u okviru Crvene armije zajedno oslobađali našu otadžbinu, a Crvena armija dalje ka Berlinu oslobađala ostatak Evrope.\nJedan od načina je i izložba na Trgu republike posvećena oslobađanju Istočne Evrope od nacizma u periodu od 1944. do 1945. godine, Marš besmrtnog puka, kao i podsećanje na pretke koji su položili život ili učestvovali u borbama protiv najvećeg zla u istoriji sveta.\nPrema njegovim rečima, pokušajima revizije negira se da su u nacističkim "kvazi državama" i državama postojali koncentracioni logori od Aušvica do Jasenovca, da su u NDH postojali čak i koncetracioni logori za decu koji nisu postojali nigde u svetu i da su stotine naših sunarodnika besmučno u borbi protiv fašizma ubijani samo zato što su bili Srbi.\nKako je rekao, čuvajući sećanje čuvamo istinu i ne dozvoljavamo prekrajanje istorije, lošu interpretaciju istorijskih činjenica i događaja što, kako kaže, jeste plan određenih političkih struktura i što se neko svojski trudi da nam nametne.\nOn je takođe ukazao da je u svetu vidljiv pokušaj relativizacije i uloge pojedinih zemalja i naroda, ali i pojedinih događaja, pa čak i negiranje zločina koji su počinjeni.\nMinistar je ukazao da je Srbija na svojim plećima osetila kršenje međunarodnog prava, ukazujući da je bombardovanje 1999. godine bilo obavljeno bez odluke SB UN.\nAmbasador Rusije u Beogradu čestitao je 75. godišnjicu od Dana pobede, navodeći da je danas veličanstven dan u kojem ima i ponosa, sreće, ali i velike tuge.\nRTS: Dan pobede uz poruku da se moramo odupreti reviziji istorije\nBeograd -- Generalni sekretar predsednika Republike Nikola Selaković i ambasador Rusije Aleksandar Bocan Harčenko položili su cveće na Spomenik vojnicima Crvene armije...Cveće su položili i ministri Ivica Dačić i Nenad Popović...Obeležavanje je održano uz poruku da se moramo odupreti pokušajima...\nDan pobede nad fašizmom obeležen uz poruku: Najsjajnija pobeda i najslavniji dan u istoriji čovečanstva\nPolaganjem cveća na Spomen-ploču poginulim vojnicima Crvene armije u Beogradu, obeležen je Dan pobede nad fašizmom...Generalni sekretar predsednika Republike Nikola Selaković, ministri Ivica Dačić i Nenad Popović i ambasador Rusije u Beogradu Aleksandar Bocan Harčenko, položili su danas cveće...


SAD: Komisija FDA tijesnom većinom podržala Merckov lijek za COVID-19 | Aktuelno\nKomisija Uprave za hranu i lijekove (FDA) izglasala je sa 13 prema 10 glasova da su prednosti antivirusnog lijeka veće od rizika, uključujući potencijalne urođene mane ako se koriste tokom trudnoće\nPanel američkih zdravstvenih savjetnika je tijesnom većinom podržao pažljivo praćenu pilulu protiv COVID-19 kompanije Merck, otvarajući time put za vjerovatno odobrenje prvog lijeka koji bi Amerikanci mogli da uzimaju kod kuće za liječenje korona virusa, prenosi AP.\nKomisija Uprave za hranu i lijekove (FDA) izglasala je sa 13 prema 10 glasova da su prednosti antivirusnog lijeka veće od rizika, uključujući potencijalne urođene mane ako se koriste tokom trudnoće.\n„Ovo vidim kao nevjerovatno tešku odluku sa mnogo više pitanja nego odgovora“, rekao je predsjednik panela dr Linsey Baden sa Harvard Medical School. Rekao je da će FDA morati pažljivo da prilagodi upotrebu lijeka pacijentima koji imaju najviše koristi.\nPreporuka je objavljena poslije višečasovne debate o umjerenim prednostima ovog lijeka i potencijalnim problemima koji se odnose na njegovu bezbjednost. Stručnjaci koji su podržali lijek naglašavaju da ne treba da ga uzimaju trudnice, i pozvali su FDA da preporuči dodatne mjere predostrožnosti prije prepisivanja lijeka, što obuhvata i testiranje na trudnoću.\nKomisija je posebno podržala davanje lijeka odraslim osobama sa blažim oblicima COVID-19, kojima prijeti povećani rizik, među kojima su stariji građani, i ljudi koji boluju od stanja kao što su gojaznost ili astma. Većina stručnjaka takođe je rekla da lijek ne treba da se koristi kod vakcinisanih pacijenata, koji nisu bili dio studije i za koje se ne vjeruje da mogu da imaju koristi od leka.\nLijek bi mogao bi da pruži potrebno oružje protiv virusa u vrijeme kada hladnije vrijeme i provođenje vremena u zatvorenom prostoru dovodi do povećanog broja slučajeva, a američki zvaničnici se spremaju za dolazak nove varijante virusa – omikron.\nAktuelno - 25.01.2022-18:57\nMinistarka zdravlja Jelena Borovinić Bojović i direktorica Kliničkog centra Crne Gore (KCCG), Ljiljana Radulović posjetile su COVID pacijente Infektivne klinike. U viziti su bili i direktorica klinike, kako navode...


Duplo više neta iz tarifnog paketa predstavlja benefit za korisnike koji sklope novu ili obnove postojeću ugovornu obavezu (aneks ugovora) u toku trajanja Telenor novogodišnje ponude za postpejd korisnike, fizička i pravna lica koja nemaju aktivan Aneks posebnih uslova (od 30.12.2019. do 29.01.2020 / 23.59h). Benefit je dostupan korisnicima koji ugovornu obavezu sklope na nekom od Telenor Total paketa za fizička lica ili na tarifnim paketima Biznis Total i Biznis Start 2000 za pravna lica i to uz ugovornu obavezu od 24 meseca bez kupovine telefona i ugovornu obavezu od 24 meseca sa kupovinom telefona po standardnom ili modelu kupovine telefona na rate. Odgovarajući tipovi ugovora – novi broj, prelazak sa pripejda na postpejd ili prenos broja iz druge mobilne mreže i aneks ugovora.\nPrilikom prenosa vlasništva novi vlasnik zadržava pravo na korišćenje duplog internet saobraćaja stečenog tokom Telenor novogodišnje ponude.\nU slučaju deaktivacije broja i reaktivacije u roku od 60 dana, automatski se reaktivira i benefit Duplo više neta i traje do isteka inicijalne ugovorne obaveze. U slučaju reaktivacije broja nakon ovog roka, internet benefit se ne reaktivira.


ŠOSO "Milan Petrović" - NAGRADA NA EUROGUIDANCE TAKMIČENJU\nNAGRADA NA EUROGUIDANCE TAKMIČENJU\nNacionalni centar Evropske mreže za podršku karijernom vođenju i savetovanju Euroguidance je u 2016 godini, prvi put, organizovao nacionalno takmičenje dobrih praksi u oblasti karijernog vođenja i savetovanja. Tim za profesionalnu orijentaciju naše škole, sa svojim prikazom aktivnosti osvojio je drugo mesto na takmičenju.\nKomisija je ocenila da je naš program karijernog vođenja i savetovanja prilagođen i lako dostupan ciljnim grupama, izvodi se kontinuirano i može da posluži kao inspiracija i motivacija drugima. Svečana dodela priznanja i predstavljanje nagrađenih primera dobre prakse održano je na IV godišnjoj nacionalnoj Euroguidance konferenciji 06.decembra 2016. u Beogradu. Naš rad pod nazivom „Karijerno vođenje učenika sa smetnjama u razvoju“ prezentovale su Svetlana Bašević, Maja Kukobat i Žaklina Božović.\nZa učešće na takmičenju i osvojeno drugo mesto Euroguidance mreža je omogućila učešće jednog predstavnika našeg tima na IV konferenciji pod nazivom „Psihologija i karijerno vođenje u kontekstu škole“ koja je održana 28.i 29.11.2016. u Lisabonu u Portugaliji. Konferenciji u Lisabonu je prisustvovala Svetlana Bašević – koordinator tima za profesionalnu orijentaciju, čime je omogućeno da se povežemo sa stručnjacima u ovoj oblasti, da proširimo svoja znanja i uporedimo sistem podrške u karijernom vođenju i savetovanju u našoj zemlji sa primerima iz Portugalije i drugih zemalja EU.\nDetaljnije informacije o takmičenju i konferenciji mogu se pronaći na sajtuhttp://www.euroguidance.rs/ "


Miletić: Priština ne bira sredstva da se dodvori SAD | Radio Kosovska Mitrovica\nMiletić: Priština ne bira sredstva da se dodvori SAD\n5. October, 2020 19:10 |\nSrpski narod se decenijama suočava sa licemerjem i dvostrukim standardima, kako medjunarodne zajednice, tako i svih onih koji bi da realizuju svoje ciljeve u regionu, unižavajuci njegove interese i umanjujuci njegov značaj, a u tom smislu se ne biraju sredstva, a o moralu niko ni ne razmislja, izjavio je za Kosovo Onlajn direktor centra za globalizaciju Dejan Miletić.\nMiletić je u reakciji na dodeli odlikovanja od strane Hašima Tačija predsedniku SAD Donaldu Trampu kazao da se u tom smislu ne biraju sredstva, te da o moralu niko ni ne razmislja.\n“Priština je imala posebnu ulogu u tom procesu, jer je albanski narod sa KiM iskorišćen za razbijanje Jugoslavije i slabljenje Srbije, a na kraju i za transformaciju NATO-a. Kako su od devedesetih proslog veka, Albanci bili predstavljani kao ‘mučcenicč”, odnosno žrtve srpske drzave, ništa im se nije zameralo, odnosno sve im je bilo dozvoljeno” kazao je Miletić.\nBudući da se radilo o širim svetskim procesima u kojima je KiM drama bila sredstvo, a ne cilj, albanski narod je izgubio osećaj za odgovornost i pravdu, ocenio je on.\n“Posledice takvih odnosa su danas sve očiglednije, a sastoje se u činjenici da rukovodstvo Albanaca u Prištini, sistemski neguje licemerje, dodvorištvo i nemoć da se o budućnosti Albanaca na KiM razmišlja, razgovara i deluje sa pogledom na budućnost. Traženje načina za suživot i jačanje nacionalne tolerancije sa srpskim narodom, predstavlja sine qua non (neophodan uslov) za očuvanje mira, stvaranje uslova za dalji razvoj i obezbeđivanja perspektive generacijama koje dolaze, a u krajnjem smislu i uslova za njihov opstanak -suživot sa srpskim narodom” dodao je.\nPrema njegovim rečima velika je iluzija da ce im Amerikanci, evopljani, ili neko treći, ispuniti želje, dati nezavisnost, stvoriti blagostanje i učiniti ono sto oni ničim ne zaslužuju, ali i onim što nikako nisu u stanju da očuvaju.\n“Imajući sve ovo u vidu, ni malo ne iznenađuje činjenica da malo, malo, pa čujemo da su nešto imenovali pri čemu računaju na njihovu sujetu i nizak kulturološki nivo, jer kome tako jeftina igra može da predstavlja ikakvu važnost. Ovo je sve postalo toliko očigledno da dodela ordena Trampu, predstavlja poslednji, ali najdramatičniji, primer takvih niskih, podlih i jeftinih namera”.\nOcenio je da su su poslednji ljudi na planeti, koji ovih dana pozitivno razmisljaju o Trampu i njegovoj administraciji Albanci sa KiM, i njihovi promoteri i lobisti, na čelu sa “Nensi Pelosi (Predsednicom Kongresa SAD), odlazećeg Eliota Engela (predsednik spoljnopolitičkog komiteta Kongresa SAD) i aktuelnog predsedničkog kandidata (protivkandidata Trampu) Džoa Bajdena, koji su sve ucinili da ‘dodju glave’ Trampu”.\nMiletić navodi da ne samo da je Priština onemogućavala razgovore, pregovore i dogovore sa srpskom stranom, čekajuci odlazak Trampa, nego su aktivno pomagali njegovo rušenje i dezavuisanje njegovih inicijativa.\n“Pametnom dosta, a za one druge neka im Bog pomogne jer znači da su se ozbiljno okoristili od albanskih mafijskih pipaka, dok onih trećih (koji veruju u iskrenost Prištine) sigurno nema, budući da je teško toliko neinteligentan biti, a ne prozreti ljigavost takvih tituliranja, imenovanja i nagradjivanja, bez ikakve iskrenosti i dobrih namera. Ako je i od Prištine, dosta je”.zaključio je Miletić.


Jelena Janković: Osećam se sjajno\nJelena Janković je rekla da se oseća sjajno posle pobede nad Samantom Stosur rezultatom 6:2, 6:4 i plasmana u svoje prvo finale ove sezone.\nStosur izbacila Jelenu Janković\nJelena Janković je izgubila od Samante Stosur rezultatom 6:1, 7:6 (9) posle 91 minuta igre u 4. kolu "Soni erikson opena", pa je Srbija već sada ostala bez i jednog predstavnika na prestižnom turniru u Majamiju.\nRuska teniserka Vera Zvonareva i Australijanka Samanta Stosur plasirale se danas u finale WTA turnira koji se u Čarlstonu (Južna Karolina) igra za nagradni fond od 700.000 dolara.\nAustralijska teniserka Samanta Stosur trijumfovala je na turniru u Čarlstonu savladavši danas u finalnom meču Ruskinju Veru Zvonarevu sa 2:0 u setovima - 6:0, 6:3.\nJelena Janković: Nadam se da ću proći polufinale\nJelena Janković izjavila je da je zadovoljna igrom koju je pružila u četvrtfinalu Rolan Garosa, ali i da plasmanom među četiri najbolje u Parizu nije sasvim ispunila ambicije.\nStosur eliminisala Serenu za polufinale sa Jelenom\nAustralijanska teniserka Samanta Stosur savladala je nakon puno muke prvi reket sveta Serenu Vilijams sa 2:1 u setovima (6:2, 6:7, 8:6) nakon skoro dva i po sata igre čime je obezbedila plasman u polufinale Rolan Garosa.\n00:34 - 01.12.2015\nSamanta Stosur je plasmanom u finale Rolan Garosa došla u situaciju da postane prva Australijanka koja je osvojila neki Gren Slem još od 1980. godine, a posle sjajne partije proitv Jelene Janković u polufinalu protivnica joj je odala priznanje i proglasi


Portparol talibana obećao da će poštovati prava žena, ali u okviru šerijata - Svet - Dnevni list Danas\nPočetna » Svet » Portparol talibana obećao da će poštovati prava žena, ali u okviru šerijata\nFoto: (AP Photo/Rahmat Gul)\nPortparol talibana Zabihulah Mudžahid obećao je danas da će poštovati prava žena, ali u okviru normi islamskog zakona.\nOn je, na svojoj prvoj zvaničnoj konferenciji za medije od preuzimanja vlasti u Avganistanu, rekao da talibani žele da privatni mediji „ostanu nezavisni“, ali je naglasio da novinari „ne bi trebalo da rade protiv nacionalnih vrednosti“.\nMudžahid je naglasio da nikom neće dozvoliti da koristi teritoriju Avganistana da napada druge.\nKljučni zahtev talibana u sporazumu koji su postigli sa Trampovom administracijom 2020. godine, bilo je povlačenje stranih trupa.\nOn je obećao da će talibani osigurati bezbednost u Avganistanu i da ne žele osvetu.\nTalibani su jutros proglasili amnestiju za sve državne zvaničnike, pozivajući ih da se vrate na posao a žene da se pridruže administraciji, dva dana nakon preuzimanja vlasti u Avganistanu.\n„Opšta amnestija je proglašena za sve, trebalo bi da nastavite svoj način života uz puno poverenje“, navedeno je u saopštenju talibana.\nAvganistan je upao u haos kako su talibani zauzimali delove zemlje poslednjih dana i ušli u Kabul ovog vikenda, dok su SAD pokušavale da povuku svoje snage, diplomate, saveznike i Avganistance koji su radili sa koalicijom tokom 20 godina.\nAvganistanLjudska pravaPortparol talibanašerijattalibaniZabihulah MudžahidženeKabul\nJovanović (Narodna stranka): Vučić zamajavao narod u deset tačaka


Počela probna proizvodnja u nevesinjskim pogonima "Svislajona" | Trebinje Live\nPočela probna proizvodnja u nevesinjskim pogonima "Svislajona"\nU Nevesinju je danas počela probna proizvodnja u novom pogonu prehrambene industrije "Svislajon" - Trebinje, a za desetak dana zvanično će početi proizvodnja novih artikala, što će omogućiti zaposlenje desetine radnika ove nerazvijene hercegovačke opštine, potvrdio je Srni generalni direktor trebinjskog "Svislajona" Tomo Bokić.\nOn je istakao da će u početnoj proizvodnji u jednoj smjeni raditi šezdesetak radnika, dok će na proizvodnim linijama do kraja godine biti zaposleno njih stotinjak.\n"Sirovine, ambalaža i druga neophodna oprema su nabavljeni, a s obzirom na to da je riječ o osjetljivim i novim proizvodima koji u našoj proizvodnji u Hercegovini nisu bili zastupljeni, stručnjaci iz Milanovca će prvih mjesec dana pratiti rad zaposlenih", kaže Bokić i dodaje da ne bi trebalo biti nikakvih problema u radu, jer je jedan broj novozaposlenih bio na obuci u Milanovcu.\nBokić naglašava da je u pogon u Nevesinju, odnosno cjelokupan projekat, od rekonstrukcije hale, kupovine savremene opreme i u druge neophodne radove uloženo oko sedam miliona evra, te da će sa novih linija u prodaju biti plasirani tetrapak sokovi, voćni napici i nektari, alkohol uz poznate brendove kompanije - viljemovku, dunju, kajsiju, te majonezu, kečap, džem i marmeladu.\nGovoreći o poslovnim rezultatima, Bokić je podsjetio da je "Svislajon" - Trebinje sa ostvarenih 67 miliona maraka u prošloj godini udvostručio prihod preduzeća u odnosu na 2012, te ostvario devet i po miliona maraka dobiti, odnosno utrostručio je.\nVeći poslovni uspjeh Bokić najavljuje za ovu godinu, za kada je, kako kaže, s obzirom na novi pogon u Nevesinju, planiran ukupan prihod od 85 do 90 miliona maraka.\nOn kaže da, uglavnom, iz vlastite dobiti kompanija investira u razvoj prehrambene industrije u Hercegovini, napominjući da je vrijednost tih investicija za 2013. i 2014. godinu oko 18 miliona evra, sa zaposlenih više od 150 radnika, dok je u planu otvaranje još radnih mjesta.\n"U Trebinju je krajem prošle godine započet jedan ozbiljan projekat, koji bi trebalo da bude realizovan krajem godine, a odnosi se na proizvodnju vafla, odnosno puštanje u rad proizvodne linije sa desetak novih artikala", kaže Bokić i dodaje da investicija košta oko šest miliona evra.\nIz ove kompanije u narednom trogodišnjem periodu najavljuju do sada najambicioznije planove i investiciju vrijednu od 35 do 40 miliona evra koliko bi koštalo pokretanje nove fabrike prehrambenih proizvoda "Trebinje 2", čime bi se stvorili uslovi za dodatnik nekoliko stotina radnih mjesta.\n"Sa oko 400 zaposlenih radnika i širokim proizvodnim asortimanom - više od 70 artikala, nastojimo da ostanemo vodeća privredna kompanija koja će uz zadržavanje postojećih kupaca kvalitetom pronaći put i na nova inostrana tržišta", istakao je Bokić, napominjući da proizvodi iz "Svislajon" pogona uglavnom idu u zemlje okruženja, zatim u Austriju, Australiju, SAD, Švedsku, Dansku, Mađarsku, Švajcarsku.\nPrivredna komora Republike Srpske nedavno je proglasila "Svislajon" najuspješnijim privrednim kolektivom u Srpskoj.\nTAGOVI: Nevesinje Priovreda\nPolicija čuvala radnike - Šipovac prvo presjekao vodovodne cijevi, pa nije dozvolio da se one saniraju


Ovu informaciju saopštio je dobro obavešteni novinar ESPN-a, Edrijan Vojnarovski.\n"Zvezda 'džezera' Donovan Mičel je bio pozitivan na testu na korona virus, saznaje ESPN iz izvora bliskih rukovodstvu NBA lige. Košarkaši Jute privatno kažu da je Rudi Gober bio nemaran u svlačionici, dodirivao je druge igrače i njihove stvari. Sada je njegov klupski kolega bio pozitivan na testiranju", objavio je Vojnarovski na Tviteru.\nMičeč ove sezone prosečno ostvaruje 24,2 poena po meču, uz 4,4 skoka i 4,2 asistencije. Najbolji je strelac ekipe Jute, ispred hrvatskog reprezentativca Bojana Bogdanovića (20,2), Džordana Klarksona (15,6) i pomenutog centra Gobera (15,1), koji je dvostruki uzastopni dobitnik nagrade za najboljeg defanzivca NBA lige.\nSa druge strane, kako je saopštio Šams Čarnija, novinar "Atletika", Donovan Mičel je jedini zaraženi saigrač francuskog reprezentativca, od 58 testova koji su hitno obavljeni na igračima, članovima stručnog štaba i tehničkom osobolju Jute Džez.\nPodsetimo, zbog činjenice da je minule noći medicinski utvrđeno da je Gober zaražen, rukovodstvo lige je odmah prekinulo NBA takmičenje, i to dok je trajalo nekoliko utakmica, pored ostalih i ona u kojoj je Boban Marjanović ostvario rekord karijere u pobedi Dalasa nad Denver Nagetsima čija je prva zvezda Nikola Jokić.


„Rusija uvek treba da podržava Srbiju“\n„Rusija uvek treba da podržava Srbiju“\nJubilej Ruskog centra za nauku i kulturu «Ruski dom» u Beogradu, odnosno proslava 80 godina njegovog rada, isto kao i 1150 godina od nastanka ćirilice, bili su povod dolaska delegacije iz Rusije koju je predvodio Konstantin Kosačov, rukovodilac ruske Državne agencije za međunarodnu društvenu saradnju i istovremeno specijalni predstavnik predsednika Rusije. Oni su u glavnom gradu Srbije razgovarali sa najvišim srpskim zvaničnicima i Patrijarhom Irinejom, a na konferenciji za štampu su između ostalog rekli da «Rusija treba da uvek bude uz Srbiju i da je podrži na svim poljima».\nDelegacija iz Ruske Federacije je imala kraće zvanične susrete sa predsednikom Srbije Tomislavom Nikolićem, premijerom Ivicom Dačićem i dvojicom njegovih ministara zaduženim za obrazovanje i kulturu, a takođe i sa Patrijarhom Srpskim, pri čemu su izrazili zadovoljstvo zbog postignutih dogovora, a radi se pre svega o obnovi Ruskog groblja u Beogradu, koja treba da bude završena do sredine sledeće godine, ali bilo je reči i o drugim zajedničkim srpsko-ruskim projektima.\nU prostoru slavljeničkog «Ruskog doma», na konferenciji za štampu, Konstantin Kosačov je saopštio i podatak da će već ove nedelje početi sa radom mešovita srpsko-ruska grupa koja će imati zadatak da odredi na koji način će Rusija učestvovati u radovima na dovršetku Hrama Svetog Save u Beogradu.\nTakođe, on je tom prilikom izjavio i da su od srpskih vlasti dobili «uveravanja da će podstaći razvoj ruskog jezika u Srbiji i da će u skorijoj budućnosti biti vrlo konkretno realizovana ideja o otvaranju jedne ili više dvojezičnih škola ili odeljenja», a istakao je i to da su na pomenutim razgovorima razmotrene mogućnosti da se proširi program putovanja u Rusiju za studente iz Srbije.\nNaposletku, Konstantin Kosačov je u društvu Valerija Rjazanskog, koji je predsednik Odbora za socijalnu politiku u ruskom Savetu Federacije, poručio da «Rusija uvek treba da pruža podršku prijateljskoj Srbiji, s kojom ima veličanstvenu prošlost i bliskost».\nNa konferenciji za novinare, delegacija iz Ruske Federacije je navela i to da je u planu formiranje državne fondacije koja bi pomagala društva srpsko-ruskih prijateljstava u Srbiji i Rusiji, a kako je još izjavio šef ruske Državne agencije za dijasporu i međunarodnu društvenu saradnju, «ova fondacija će dobijati sredstva iz budžeta i finansijski će podržati realizaciju projekata», a potom je izrazio nadu da će i biznismeni iz obe zemlje imati sluha za srpsko-ruska društva.\nZanimnjivo je bilo i mišljenje koje je takođe izrečeno na pomenutoj konferenciji za štampu u beogradskom Ruskom domu, a tiče se sredstava javnog informisanja u svetu i savremenoj Srbiji, i ono glasi da «većina vesti koje nose negativne informacije o Rusiji bivaju trenutno objavljene, a one pozitivne se prećutkuju ili skrivaju, što nije fer odnos prema onima kojima su mediji namenjeni».\nA kada je reč o ovom poslednjem, čitaoci i slušaoci štampanih i elektronskih medija u Srbiji uglavnom i sami verovatno uviđaju da konstatacija koju je izneo visoki gost iz Rusije, u potpunosti odgovara istini.


Stigla dva nova gradska autobusa - YU eco radio i Televizija\nNaslovna / Društvo / Stigla dva nova gradska autobusa\nMiljana Crnogorac novembar 21, 2017\tDruštvo Napiši komentar 59 Pregledi\nVozni park JP „Subotica-trans“ bogatiji je za dva nova gradska autobusa, a građani su već imali priliku da se voze novim zglobnim gradskim autobusom koji je od pre dve nedelje u funkciji. Za nekoliko dana i novi solo gradski autobus će početi da saobraća, a iz preduzeća „Subotica-trans“ ističu da će se treći, međumesni autobus na ulicama naći u januaru.\nČast da sedne za volan novog zglobnog gradskog autobusa pripala je Petru Mediću, vozaču sa iskustvom dugim više od dve decenije. Kako nam je rekao novi savremeni autobus potpuno je komforan i udoban za vožnju, a Petar kaže i da su komentari putnika izuzetno pozitivni, te da su i oni srećni što se voze u novom i bezbednom autobusu.\nZglobni autobus saobraća na linijama 1, 16 i 6. Iz „Subotica-transa“ objašnjavaju da je u pitanju Ikarbusov niskopodni autobus modela 218N, koji omogućava putnicima komfornu i sigurnu vožnju.\nZa nekoliko dana biće završeni svi pripremni poslovi te će se i novi solo gradski autobus naći na ulicama grada. U pitanju je niskopodni savremeni autobus sa klima uređajem, elektronskim informacionim displejem, sa kapacitetom od 44 putnička mesta za sedenje i 66 mesta za stajanje.\nPrethodna Postavljanje ledene ploče u Subotici očekuje se 7. decembra\nSledeća Vreme je da đaci kod kuće počnu da se pripremaju za završni ispit, savetuju nastavnici


18. godina Prvog korpusa Armije RBiH – SARAJEVO.co.ba\nObjavljeno 01. 09. 2010 02. 09. 2010 od sarajevo.co.ba\n18. godina Prvog korpusa Armije RBiH\nPrije 18 godina u Sarajevu je formiran Prvi korpus Armije Republike Bosne i Hercegovine.\nPrvi korpus Armije RBiH je bio jedan od simbola odbrane grada Sarajeva ali i suvereniteta, cjelovitosti i nezavisnosti Bosne i Hercegovine. U odbrani Sarajeva i Bosne i Hercegovine poginulo je poginulo 6'798 pripadnika Prvog korpusa, a njih 6.531 je ranjeno.\nU Sarajevu se nizom skromnih manifestacija obilježava ovaj jubilej. Između ostalog, brojne delegacije boračkih udruženja su odale počast poginulim borcima i položiile cvijeće na groblja i spomen-obilježja na području sarajevskog kantona.\nPrvi korpus Armije RBiH, u čijim redovima se borilo oko 80'000 boraca, je dobitnik kolektivne Šestoaprilske nagrade Grada Sarajeva.\nNazad Pregršt Majorovih snova\nNaprijed Usvojen zakon o obaveznom srednjoškolskom obrazovanju u Kantonu Sarajevo


Stotine kompanija iz cele zemlje, od najvećih do najmanjih, kroz široku mrežu Privredne komore Srbije snažno su se angažovale da u skladu sa svojim mogućnostima i kapacitetima prikupe i pošalju značajnu pomoć gde je najpotrebnija u borbi protiv koronavirusa, saopšteno je iz PKS.\nIz PKS navode da je lista društveno odgovornih privrednih društava i primera velike solidarnosti privrede u trenucima izazova iz dana u dan, sve duža, kao i da su mnoge kompanije “donatorske isporuke postavile kao prioritetne”.\n“Do sada je u akcijama srpske privrede za pomoć zemlji u borbi sa virusom COVID-19 nabavljena i isporučena izuzetno velika količina respiratora, testova, paketa humanitarne pomoći za ugrožene socijalne grupe, lanč paketa policiji, prehrambenih proizvoda, medicinskih i dezinfekcionih sredstava i druge opreme”, piše u saopštenju PKS.\nDomaća firma će praviti testove na COVID-19\nPredsednik PKS Marko Čadež izjavio je da će “srpska kompanija NeoMedica iz Niša uskoro, kao prva u regionu i jedna od malobrojnih u svetu, početi proizvodnju testova na novi koronavirus”.\nU saopštenju PKS se navodi da je to važno jer će domaći proizvođač moći da pokrije deo potreba našeg zdravstva za skupim testovima koje uvozimo, a kasnije i da ih izvozi na strana tržišta.\nIz PKS navode da je kompanija iz Niša već instalirala novu liniju za proizvodnju imunohemijskih testova na viruse, uključujući i Кovid 19, o čemu je proveru izvršila nadležna inspekcija Ministarstva zdravlja.\nOva kompanija je obavestila PKS da očekuje da nakon dobijanja dozvole za rad “u naredne dve-tri nedelje krene sa proizvodnjom 1.500 testova dnevno”.\n“Po završetku epidemije, testovi iz niške fabrike, moći će da se koriste, kod nas i u svetu, i za ispitivanje velikog uzorka populacije radi utvrđivanja ispunjenosti uslova za vakcinisanje”, rekao je Čadež, a navodi se u saopštenju PKS.\n“Nećemo prezati od restriktivnih mera, ZABRANA KRETANJA najefikasnija”...


HomeVestiAntivakseri masovno traže ekshumacije žrtava korone\n25/09/2021Redakcija BALKAN TVVesti, Vesti iz sveta0\nZa lekare su problem pacijenti koji odbijaju priključivanje na respiratore, a ako prežive – ne libe se da ih optužuju da su radili protiv njihove želje, piše Politika.\nProtest antivaksera u Atini (Foto: EPA-EFE/Kostas Cironis)\nAtina – Antivakseri u Grčkoj ne miruju. Najnovija ideja okuplja sve više građana koji zahtevaju ekshumaciju da bi se ustanovilo da li je korona uzrok smrti njihovih rođaka ili prijatelja. Grupa advokata koja radi na ovim slučajevima uspela je već da pred prvostepenim sudom izdejstvuje prve presude kojima se dozvoljava ovaj postupak, a to je pokrenulo lavinu novih zahteva za ekshumaciju.\nNa čelu novog pokreta su antivakseri koji pozivaju sunarodnike da se, kako kažu, „odupru lažima i manipulacijama” i dokažu javnosti da su zaključci o uzrocima smrti bili lažni, da posredi nije bila korona ili da nije presudna.\n„Cela situacija, nazovimo je fenomen ekshumacije, vezuje ruke lekarima koji u vreme pandemije ionako rade u teškim uslovima i vremenskoj stisci. Nesumnjivo je reč o organizovanoj akciji antivaksera. Ljudi koji ne prihvataju naučne podatke o pandemiji traže zvaničnu dokumentaciju lekara, vršeći pritisak i takvih zahteva je svakim danom sve više. Međutim, o ekshumaciji mora da odluči sud”, kaže Jorgos Leon, predsednik Grčke asocijacije za sudsku medicinu.\nOn u izjavi za „Iefemeridu” objašnjava da grupa advokata u poslednje vreme praktično reklamira podnošenje zahteva jer, kako kažu, izdavanje potvrde o uzroku smrti daje mogućnost i za dalje pravne radnje.\nIstovremeno, za lekare i dalje veliki problem predstavljaju teški pacijenti koji odbijaju priključivanje na respiratore i koji se, ako uz upornost medicinskog osoblja prežive, ne libe da ih kasnije optužuju da su radili protiv njihove želje ili odluke porodica.\nVelika glavobolja grčke vlade su antivakseri među roditeljima đaka, posebno nižih razreda, za koje kao i za sve ostale važi obaveza da u škole moraju da dolaze s maskom i negativnim self-testom ili potvrdom o vakcinaciji za one starije od 12 godina.\nOtkako je počela školska godina, ne smiruju se sukobi roditelja i učitelja, na koje je bilo i fizičkih napada zbog odbijanja da dozvole da dete prilikom ulaska u školu ne poštuje mere zaštite. Intervenisala je i policija, privođeni su i učitelji i roditelji, počelo je podnošenje tužbi protiv škola s motivacijom da su maske i test primeri „satanizacije”, da „decu maltretiraju”, da se „ne poštuju ljudska prava”… Sajt na kojem nezadovoljni roditelji antivakseri objavljuju detalje o preduzetim akcijama, uz formular koji treba popuniti da bi se optužila neka škola ili pojedinac, imao je oko 400.000 posetilaca u samo jednom danu.\nU međuvremenu, sve je veći broj obolelih od delta mutacije virusa korona među mladima od četiri do 18 godina na severu Grčke, gde je samo četvoro od desetoro dece vakcinisano.\nInače, situacija je posebno zabrinjavajuća u Solunu, gde je popunjeno 80 odsto bolničkih kapaciteta u jedinicama intenzivne nege.\nBroj obolelih u Grčkoj je ovih dana oko 2.500 dnevno, što epidemiolozi smatraju relativno stabilnom situacijom, ali uz upozorenje da sve može da se promeni u jednom danu. Broj teških pacijenata ne respiratorima i dalje je visok – oko 350, što zdravstveni sistem u ovom trenutku izdržava.\n„Novih mera neće biti, o karantinu nema govora”, naglašava ministar zdravlja Tanos Plevris, koji apeluje na sunarodnike da se vakcinišu.\nBroj vakcinisanih i dalje je oko 58 odsto, a poslednja ispitivanja javnog mnjenja pokazuju da antivakseri ne nameravaju da promene mišljenje. Prema anketi, 40 odsto ispitanika strahuje od loših efekata vakcine, a kod 19 procenata negativna reakcija je izazvana konstantnim pritiskom vlade da se pritupi imunizaciji, 16 procenata ne veruje u efikasnost, a 11 odsto vakcinu odbija iz religioznih razloga.\nDeo negativne uloge u procesu imunizacije igra i grčka crkva, u kojoj, i pored odluke crkvenog vrha da se vernici pozovu na vakcinaciju, deo sveštenika u lokalnim sredinama otvoreno agituje protiv zaštite od kovida 19 i vakcinu naziva „đavoljim poslom”.


Beta 15. septembra 2019. 11:35\nStatistika pokazuje da je u proteklih sedam godina na Zapadnom Balkanu otvoreno više od 700.000 novih radnih mjesta, od kojih je, medjutim, samo 4,3 posto pripalo osobama mladjim od 24 godine, prenosi Savet za regionalnu saradnju (RCC) u saopštenju.\nKako ukazuje mladoj osobi je potrebno oko dve godine da dobije posao.\n„Četvrtina miliona mladih ljudi u regionu je nezaposleno, ali aktivno traže posao. Kada su mlade žene u pitanju, često se dešava da se ne školuju niti se na drugi način usavršavaju i nezaposlene su“, navodi se u saopštenju.\nKako se dodaje, uz sve to, jedna trećina mladih nije zadovoljna veštinama stečenim u okviru obrazovnog sistema, jer obično ne zadovoljavaju potrebe njihovih radnih mesta. Prema Balkanskom barometru za 2019. godinu, istraživanju koje sprovodi RCC, 36 odsto mladih je reklo da je u proteklih 12 meseci na radnom mestu moralo ili da stekne nove veštine ili unapredi\n„Svi mi iz regiona treba da uradimo više da se poveća važnost obrazovanja i veština za potrebe tržišta rada, a odgovor na to su ŽENE,“ rekla je Dragana Djurica, viši stručnjak za konkurentnost u Savetu za regionalnu saradnju.\nNakon pokretanja kampanje „WE“ (Mi) u martu ove godine predstavljanjem Nade Marković iz Bosne i Hercegovine, osnivača prve ženske zadruge u okviru koje se pomaže ženama da pokrenu svoj biznis, Savet za regionalnu saradnju (RCC) nastavlja seriju priča o izuzetnim ženama iz regiona koje su donele promjene.\nPredstavlja se Iris Gjinovci iz Albanije, majka troje djece i preduzetnica. Više od dvadeset godina radila je u poslovnom i finansijskom sektoru.\nGledajući kako tehnologija oblikuje budućnost obrazovanja odlučila je da napusti posao i došla na ideju da osnuje ShcoolME – audio-vizuelnu internetsku platformu nastavnog plana i programa za decu uzrasta od pet do 16 godina koja putem ove platforme mogu učiti matematiku, biologiju, fiziku, istoriju, geografiju, albanski jezik, informatiku ili engleski.\nPlatforma SchoolMe primenjuje se u 40 škola u Albaniji i 23 škole na Kosovu*, kao i u svim regionalnim bibliotekama, navodi RCC.\nIrisina platforma omogućava da se 400.000 dece u Albaniji i 300.000 na Kosovu* osnaži i stekne samostalnost radeći sa audio-vizuelnim informacijama prikazanim na platformi koje je lako usvojiti i povezujući se sa učenicima i nastavnicima širom sveta. Oni stvaraju sopstveni svet znanja i proširuju granice tradicionalnog školskog poznanstva, objašnjava Iris.\nKampanja „WE“ se nastavlja u celom regionu, „Samo slušajmo žene!“, navodi RCC i dodaje da ta kampanja može da se pogleda na njegovim društvenim medijima Instagram, Fejsbuk i Tviter.\n(Napomena RCC: RCC označava Kosovo sa * i ukazuje da taj naziv ne prejudicira stavove o statusu i u skladu je sa Rezolucijom Saveta bezbednosti Ujedinjenih nacija 1244/1999 i mišljenjem Medjunarodnog suda pravde o kosovskoj deklaraciji o nezavisnosti).\nRTS: Uhapšena osoba koja je provalila u stan Dragice Gašić u Djakovici


Satelitski snimci: Rusija i dalje gomila snage kod Ukrajine\nTanjug 24. decembra 2021. 14:59\nVAŠINGTON – Nove satelitski snimci, koje je napravila privatna američka kompanija, pokazuju da je Rusija nastavila proteklih nedelja da nagomilava snage na Krimu i u blizini Ukrajine, dok je vršila pritisak na SAD da pregovaraju oko bezbednosnih garancija, piše Rojters.\nBritanska agencija napominje da nije mogla da potvrdi snimke koje je napravila kompanija „Maksar tehnolodžis“, čije je sedište u Vestminsteru u saveznoj američkoj državi Kolorado.\nNa snimcima, napravljenim 13. decembra, a objavljenim u četvrtak uveče, vide se stotine oklopnih vozila i tenkova u bazi u Krimu, dok je na snimcima „Maksar tehnolodžisa“ iz oktobra baza bila poluprazna.\nKremlj je danas saopštio da zadržava pravo da premešta snage na teritoriji Rusije kako smatra prikladnim i optužio zapadne zemlje da vrše provokatovne vojne manevre u blizini njenih .\nAmerički, evropski i ukrajinski lideri optužili su Rusiju da od oktobra ponovo nagomilava snage u blizini granice sa Ukrajinom, nakon što je isto činila i u aprilu, kada je kompanija „Maksar tenolodžis“ takođe objavila snimke.\nPredsednik SAD Džozef Bajden i drugi lideri tvrde da deluje da Moskva razmatra napad na Ukrajinu već narednog meseca, što je Rusija u više navrata negirala.


Koliku štetu nanosi softverska piraterija?\nNa pitanje iz naslova pokušala je da odgovori organizacija Business Software Alliance, koja je u Briselu okupila predstavnike softverskih firmi iz Evrope, kao i delegate iz Sjedinjenih Država, među kojima su bili i predstavnici kompanija Microsoft, Apple, Adobe i Symantec. Prema izveštaju pomenute organizacije, u 2000. godini je softverska industrija u Evropi pretrpela štetu od tri milijarde dolara. Ova procena se odnosi samo na piratski softver koji se prodaje, ne računajući pirateriju koja cveta na Internetu, gde je izazvanu štetu i gubitke teško proceniti. Reč je o milionima sajtova koji nude besplatno kompletne krekovane programe ili samo serijske brojeve za registraciju.\nIpak, procenjuje se da je oko 34% softvera u Evropi nelegalno, a da glavna pretnja nisu klinci koji iz zabave programe krekuju, već organizovan kriminal koji piratski softver rastura brojnim i razrađenim kanalima. U Sjedinjenim Državama je situacija nešto bolja – tamo gubici softverske industrije iznose oko 25%. Za ovakvu razliku, zaključak je konferencije, odgovorni su zastareli evropski zakoni koji štite autorska prava i intelektualnu svojinu, a koji u nekim zemljama nisu menjani još od 40-ih godina prošlog veka. Zbog toga su od izuzetne važnosti napori Evropske unije koji vode usklađivanju i osavremenjivanju zakona u ovoj oblasti.\nIstaknuto je da nisu samo oštećeni proizvođači softvera, već da štetu trpe i sami potrošači, kojima bi softver mogao da bude ponuđen po mnogo nižoj ceni, kada bi piraterija bila smanjena na razumniju meru (ako takva mera uopšte postoji). Takođe, softverska industrija bi doživela mnogo veći zamah, naročito u zemljama poput Rusije ili Ukrajine, koje prednjače u nelegalnim aktivnostima. U ovom trenutku, pravljenje softvera u tim državama osuđeno je na propast, pošto ne postoje razvijeni načini borbe protiv piraterije, tj. zakoni koji bi štitili interese proizvođača.


Srpski dvojac je za proboj među 12 najboljih čamaca morao prvog dana šampionata da izvesla dve trke. U prvoj grupi repesaža trijumfovao je s vremenom 6:33,77 i tako stigao do bitke za finale u petak od 12:42.\nPrethodno, Vasić i Beđik su u prvoj grupi kvalifikacija s vremenom 6:45,09 zauzeli treće mesto. Prva dva mesta, koja su direktno vodila među 12 najboljih čamaca, osvojile su posade Rumunije (6:30,54) i Francuske (6:32,39). Iz druge grupe kvalifikacija direktno u polufinale otišli su čamci Belorusije (6:37,38) i Velike Britanije (6:37,76), a iz treće posade Hrvatske (6:39,45) i Italije (6:47,05).\nI ostali srpski čamci su prvog dana šampionata nastupili u kvalifikacijama, a nijedan nije uspeo da se direktno iz prve trke plasira u narednu rundu takmičenja.\nMarko Marjanović je u drugoj grupi kvalifikacija s vremenom 6:58,75 zauzeo četvrto mesto, pa će se u petak od 10:54boriti za polufinale kroz repesaž.\nIgor Đerić i Aleksandar Beđik s vremenom 7:03,54 zauzeli su četvrto mesto u drugoj grupi kvalifikacija dubl skula pa će u petak od 10:42 veslati repesaž za plasman u polufinale ove discipline.\nTeški četverac Miloš Stanojević, Aleksandar Filipović, Viktor Pivač, Martin Mačković u petak od 12 časova nastupiće u repesažu za finale ove discipline. Naš čamac je u drugoj grupi kvalifikacija, iz koje se samo prvoplasirana posada Velike Britanije (5:59,36) direktno plasirala među šest najboiljih, s vremenom 6:08,61 zauzeo četvrto mesto.\nNataša Zarić i Jovana Arsić će priliku za finale ženskog dvojca tražiti kroz repesaž koji je na programu u petak od 11:48. Naše reprezentativke su zauzele četvrto mesto u drugoj grupi kvalifikacija iz koje su se direktno u finale plasirale Italija i Ukrajina.


SOFIJA U pitanje dolazei ponude Švedske i Italije\nProblem je sa proračunom koji nudi SAD\nBugarska obnavlja svoju avijaciju\nMinistarstvi odbrane Bugarske predložilo je vladi u petak da pregovara sa SAD o kupovini 8 borbenih aviona F-16 Block 70, Atanas Zaprianov.\nKupovina multifunkcionalnih američkih lovaca poput F-16V Block 70 opremljenih radarom i naoružanjem posljednje generacije povisilo bi kapacitete bugarske avijacije i uklonio ovisnost Bugarske o trećim zemljama, objasnio je.\nAmerički državni sekretar je u utorak telefonski razgovarao s premijerom Borisom Borisovim i uvjeravao ga da je Vašington spreman doraditi američku ponudu kako bi je uskladio s bugarskim proračunskim i operativnim zahtjevima.\nProblem za Bugarsku jeste što njihov proračun za ovu kupovinu dopušta 900 miliona eura, a američki proračun je znatno viši. Ukoliko ne bude pronađen kompromis, velika vjerovatnoća je da će se Bugarska okrenuti kupovini 10 Gripen aviona koje im nudi Švedska ili čak ponudi koju im daje Italija.\nBugarska SAD F-16\nSAD zainteresirane za napredak zapadnog Balkana


List Danas: Srbija će morati da gradi kampove za azilante\nZatvaranje granice sa Mađarskom i nemogućnost readmisije sa Makedonijom povećaće broj izbeglica koji će tražiti azil u Srbiji, što će usloviti izgradnju kampova za azilante širom Srbije, piše list „Danas“.\nKako „Danas“ saznaje u diplomatskim krugovima, UNHCR će Makedoniju uskoro proglasiti nebezbednom državom, stoga neće moći da se sa njom sprovodi sporazum o readmisiji.\nKako navode izvori, Srbija će morati da izgradi veće centre za prihvat izbeglica, s obzirom na trend rasta i starosnu strukturu migrantskog priliva, kao i činjenicu da slede jesenji i zimski meseci u kojima će ti ljudi morati da se smeste na zatvorenom i prihvatljivom mestu za boravak.\nIstiče se da to ne bi trebalo da iznenađuje predstavnike Vlade Srbije, odnosno javno mnjenje, s obzirom na to da je reč o logičnoj posledici aktuelnog stanja.\n„Brojevi kažu da je svakog dana broj izbeglica koji ulaze u Srbiju sve veći, a pregled aktuelnog stanja govori i da među njima ima sve više dece i žena. Jasno je da Srbija trenutno nema kapaciteta da smesti sve te ljude u prihvatilišta. To sada nije toliko alarmantno jer je toplo, ali sledi hladniji period i ukoliko se tu situacija ne predupredi, preti svojevrsna humanitarna katastrofa“, navode sagovornici „Danasa“.\nPredsednika skupštinskog Odbora za odbranu i bezbednost Momira Stojanovića nedavno je izjavio da bi na teritoriji Srbije uskoro mogao da nastane centar za 400.000 azilanata, što su pojedini ministri u Vladi Srbije negirali, naglašavajući da takav zahtev nije stigao iz EU, kao i da Srbija neće biti „logor za migante“.\nNovinarka Srpskog telegrafa najavila privatnu tužbu protiv Sergeja…


Predsednik Panafričkog parlamenta: Afričke države PODRŽAVAJU TERITORIJALNI INTEGRITET Srbije - Nova Borba\nPredsednik Panafričkog parlamenta: Afričke države PODRŽAVAJU TERITORIJALNI INTEGRITET Srbije\nPredsednik Srbije Tomislav Nikolić i predsednik Panafričkog parlamenta Rodžer Nkodo Dang razgovarali o proširivanju saradnje Srbije i afričkih država.\nPredsednik Srbije Tomislav Nikolić i predsednik Panafričkog parlamenta Rodžer Nkodo Dang istakli su da je tradicionalno prijateljstvo, koje su afričke zemlje nekada razvijale sa Jugoslavijom, a danas sa Srbijom, odlična osnova za uspostavljanje snažne ekonomske saradnje.\nNikolić je istakao da, iako Srbija odlučno ide putem evrointegracija, to je ne sprečava da ostvari punu saradnju sa svim drugim državama koje umeju u toj saradnji da prepoznaju zajednički interes, prenela je Služba za saradnju s medijima predsednika Republike.\nSrbija je država koja svojim partnerima može mnogo toga da ponudi, a srpske kompanije su potpuno spremne da sav svoj potencijal iskažu na afričkom tržištu, naglasio je Nikolić.\nPredsednik Panafričkog parlamenta je rekao da afričke države podržavaju teritorijalni integritet Srbije, jer bi sve drugo bilo protivno principima međunarodnog prava i stvorilo presedane koji bi bili jako opasni po veliki broj država u Africi.\nOn je informisao Nikolića da će se sledeće godine potpisati Memorandum o saradnji između Narodne skupštine Srbije i Panafričkog parlamenta.


Konferencija o rastu zaposlenosti.\nAutor: FZZZ / 02.07.2014\n(Sarajevo, 2.7.2014. godine) - „Konferencija o rastu zaposlenosti – na putu ka oporavku“ i 5. forum o zapošljavanju mladih, u organizaciji Ministarstva vanjskih poslova Bosne i Hercegovine i Svjetske akademije umjetnosti i nauke (World Academy of Art and Science), uz podršku Švicarske agencije za razvoj i saradnju (SDC) i Projekta zapošljavanja mladih (YEP), održana je jučer u Sarajevu.\nDomaćini konferencije su bili ministar vanjskih poslova BiH Zlatko Lagumdžija, predsjedavajući Vijeća ministara BiH Vjekoslav Bevanda i direktor Svjetske akademije nauka i umjetnosti Garry Jacobs. Konferenciji i Forumu je prisustvovalo preko 150 gostiju, među kojima Peter Sorensen, šef EU delegacije, Donato Kiniger Passigli, Međunarodna organizacija rada – odjeljenje za saniranje prirodnih nepogoda, Joseph Guntern, direktor Švicarske agencije za razvoj i saradnju SDC, Yuri Afanasijev, rezidentni koordinator UN u BiH, Goran Svilanović, generalni sekretar Vijeća za regionalnu saradnju (RCC), Libor Krkoška, direktor Evropske banke za rekonstrukciju i razvoj (EBRD), te mnogi drugi.\nPozdravljajući učesnike konferencije Zlatko Lagumdžija je kazao da je cilj Konferencije otvaranje procesa koji će dovesti do formiranja mreže ljudi i zaključaka koji će biti pretočeni u konkretne prijedloge za vlasti u BiH, ali i za regionalne i neke druge inicijative koje bi značile bolje povezivanje s Evropskom unijom, sa posebnom osjetljivošću za pitanja oporavka zemlje nakon elementarnih nepogoda.\nTokom konferencije je bilo govora o pripremama za predstojeću donatorsku konferenciju, te je kreiran set preporuka koje će biti poslate svim nivoima vlasti, kako bi bile korištene kao polazna osnova u predstojećem periodu razgovora u Briselu. Predsjedavajući Vijeća ministra BiH Vjekoslav Bevanda u obraćanju je istakao da je uvjeren da će konferencija ispuniti svoj primarni cilj i poslužiti kao kvalitetna priprema, ali i svojevrsna promocija predstojeće donatorske konferencije za BiH.\nNa Konferenciji su pozvani svih odgovorni i nadležni da nastave kontinuiran rad na novoj politici EU prema BiH koja se u svojoj osnovi bazira na ekonomskim faktorima i rast zapošljavanja.\nPoslije poplava u BiH neophodno je revidirati projekcije ekonomskog rasta za ovu i iduću godinu, koje su govorile o rastu od oko dva posto u ovoj i oko 3,5 posto u 2015. godini. Neovisno o navedenim poteškoćama ekonomski rast, rješavanje ključnih izazova i otvaranje novih radnih mjesta mogu biti postignuti kroz intenziviranje razvoja realnog sektora, efikasnim provođenjem reformi i stvaranjem preduvjeta za jačanje poslovnog ambijenta.\nNa plenarnim dijelovima Foruma pokazana je politička spremnost i odlučnost vlada da se pozabave ovim problemom, posebno imajući u vidu da je sitaucija u BiH dodatno komplikovana zbog višestrukih izazova s kojima se zemlja suočava posljednjih 20 godina. Ipak, ukoliko se brzo ne napravi konkretan plan mjera za oporavak od poplava kojima je BiH pogođena, hiljade djece neće krenuti u škole, mnogi radnici će izgubiti posao, a mnoga domaćinstva će dočekati zimu nespremna. Mjere su potrebne hitno, a njihovo donošenje će pokazati da su vlasti odgovorne i suprotno.\nRanko Markuš, rukovodilac Projekta zapošljavanja mladih (YEP), naglasio je da nema rasta zapošljavanja bez novih radnih mjesta, a novih radnih mjesta nema bez investicija. Da bi se investicije desile neophodno je u obzir uzeti interne rezerve privrede, kredite, strane direktne investicije, te inovativne pristupe poput garantnih fondova i vaučera.\nZa rast zaposlenosti neophodna je aktivna uloga i privatnog i javnog sektora, akademije, a donatori su samo podrška u tom procesu. Naglasio je da je stalno donošenje iste preporuke unaprjeđenja poslovnog okruženja pokazatelj da se zaista malo radi na rješavanju ovog pitanja, a kao rezultat imamo jako nizak priliv stranih investicija, a neke od naših kompanija sele u zemlje okruženja.\nU zaključnim napomenama, Goran Svilanović, regionalni koordinator RCC, naglasio je da se konferencija održava u pravom trenutku, ali da ne treba stati na Bosni i Hercegovini, jer se pitanje oporavka mora posmatrati regionalno. Zaključci konferencije su naglasili nekoliko ključnih prioriteta na kojima će se u narednom periodu raditi. Tako će biti osnovana koordinaciona grupa zadužena za njihovo praćenje i implementaciju, a domaće vlasti i međunarodne organizacije će biti pozvane da zajedno rade na oporavku i obnovi zemlje.\nViše informacija potražite na web stranici Projekta zapošljavanja mladih (YEP) koji podržava Švajcarska agencija za razvoj i saradnju (SDC), a implementira njemačka kompanija GOPA mbH:http://yep.ba/konferencija-o-rastu-zaposlenosti-i-5-forum-o-zaposljavanju-mladih-trasiraju-put-razvoja


Jevtić: Pogrom koji se desio Srbima ne sme se ponoviti nikada i nikome - Kosovo Online\nJevtić: Pogrom koji se desio Srbima ne sme se ponoviti nikada i nikome\n17. Mart 2021. • 08:40\nMinistar za povratak i zajednice Dalibor Jevtić izjavio je da pogrom koji se desio Srbima na Kosovu 17. marta 2004. godine ne sme nikada bilo kome da se desi.\n”I nakon 17. godina etnički motivisanog nasilja nad jednim nedužnim narodom, sećaćemo se uvek kada je na Kosovu u tri dana nasilja Albanaca nad Srbima 2004. godine nastradalo 19 osoba, kada je povređeno 950 ljudi, srušeno i zapaljeno 35 crkava i manastira, 935 srpskih objekata, od kojih 738 srpskih kuća, 10 javnih objekata, škola, pošta i domova zdravlja. Proterano je 4.012 Srba iz šest gradova i devet sela. Pojedina mesta su potpuno ostala bez Srba, a ni do dana današnjeg se veliki broj proteranih nije vratio u svoja mesta.”, rekao je Jevtić, povodom podsećanja na 17. mart 2004. godine, jednim od najtužnijih dana za Srbe.\n”Posle 1999. godine ovo je bio drugi veliki pogrom Srba i ovo treba da bude podsećanje na dane koji treba da opominju one koji toga dana nisu adekvatno reagovali da zaštite stradanje i proterivanje Srba, uništavanje srpskih svetinja i imovine da ne sme nikada da se dozvoli da se jednom narodu ovako nešto bilo kada u budućnosi desi.”, napisao je Jevtić na Fejsbuku.\nOn je podsetio predstavnike međunarodnih institucija i organizacija da i ako je od tada prošle blizu dve decenije, potpune pravde za nedela koja su se tada desila ni dan danas nema, što je, kako je naveo, veoma zabrinjavajuće i žalosno.\nJevtić napominje da je takođe žalosno, da se i danas skrnave i obijaju srpske crkve, da se i danas dešavaju sporadični napadi i pljačke u povratničkim sredinama, „da postoje mesta gde se ne dozvoljava Srbima da se vrate na svoja imanja, što se mora sprečiti jer su osnovna načela svakog demokratkog društva pravo na slobodu za sve“.\nDalibor Jevtić Kosovo i Metohija Martovski pogrom\nTužna godišnjica: Od pogroma Srba na Kosovu prošlo 17 godina, svet odlučio da to izbriše iz sećanja\nNa današnji dan pre 17 godina dogodio se jedan od najbrutalnijih napada albanskih ekstremista na Srbe na Kosovu i Metohiji, nasilje i etničko čišćenje u kome je 2004. godine ubijeno 10 pripadnika srpske zajednice, a sa teritorije KiM proterano više od 4.000 ljudi. Uništeno je skoro 1.000 kuća, kao i 35 najdragocenijih verskih objekata SPC, koji su spaljeni ili porušeni.\nParastos i bele ruže u sećanje na martovski pogrom, centralna manifestacija u Gračanici